title: Sumyn valtionyliopisto

text: Brittiläisen maailmanlaajuisen yliopistovertailun QS World University Rankings 2014 versio sisällytti Sumyn valtionyliopiston sijaluvuille 651-700. Espanjalainen Webometrics luokitteli yliopiston kansallisesti sijaluvulle 6 ja maailmanlaajuisesti sijalle 1445. Vuonna 2014 suoritetussa kahdensadan ukrainalaisen yliopiston kansallisessa vertailussa Sumyn valtionyliopisto pisteytettiin kuitenkin vasta Ukrainan 37. parhaaksi yliopistoksi.


title: Kaleva (Viipuri)

text: Kaleva (aik. Pietarin esikaupunki ja Anina) oli yksi Viipurin vanhoista suomalaisista kaupunginosista. Se sijaitsi keskustan koillisosassa Pietarin radan ja Valtion rautateiden alueen eteläpuolella. Kaleva sai uuden asemakaavan vuonna 1861, jolloin aluetta kutsuttiin vielä Pietarin esikaupungiksi. Vuosisadan vaihteessa siitä käytettiin paikalla aikaisemmin toimineen venäläisen varuskunnan mukaan nimitystä Anina ja Kaleva vakiintui kaupunginosan nimeksi vasta 1920–1930-luvuilla. Kalevan läpi kulki Punaisenlähteentorilta alkanut Kannaksenkatu (ent. Pietarinkatu), joka jatkui maantienä kohti Terijokea ja Pietaria.


title: Kaleva (Viipuri)

text: Vuoden 1930 väestönlaskennassa Kalevassa oli 4 391 asukasta, joista 4 069 oli suomenkielisiä, 142 ruotsinkielisiä ja 180 muunkielisiä.


title: Kaleva (Viipuri)

text: Kalevan kaupunginosassa sijaitsivat Viipurin läänin- ja kaupunginsairaalat, pääpaloasema, Suomen Vapaakirkon rukoushuone sekä juutalaisen seurakunnan synagoga. Viipurin lääninsairaalan ensimmäinen rakennus valmistui silloisen Pietarinkadun varrelle vuonna 1839. Sitä laajennettiin useaan otteeseen muun muassa 1890- ja 1910-luvulla, sekä viimeisen kerran 1930-luvulla, jonka jälkeen sairaalassa oli yhteensä 360 sairaansijaa. Viipurin kaupunginsairaala perustettiin Pietarinkadulle vuonna 1856, josta se 1929 siirrettiin läheiselle Patterinmäelle. Sen yhteydessä toimi myös köyhäintalo.


title: Kaleva (Viipuri)

text: Viipurin pääpaloaseman suunnitteli arkkitehti Johan Blomqvist ja se valmistui Kalevan- ja Kullervonkatujen kulmaukseen vuonna 1906. Kolme vuotta myöhemmin otettiin käyttöön Blomqvistin piirtämä Viipurin II:n piirin poliisiasema. Uskonnollisia rakennuksia Kalevassa olivat lääninarkkitehti Heikki Lankisen suunnittelema Suomen Vapaakirkon rukoushuone (1935) ja Viipurin synagoga (1910), jonka alun perin suunnitteli arkkitehti Gerhard Sohlberg. Synagoga toteutettiin kuitenkin lopulta rakennusmestari Viktor Riihelän muokkaamana. Teollisuutta edustivat muun muassa vuonna 1920 rakennettu Valion konttori varastoineen sekä Viipurin Tupakka Oy:n tehdas.


title: Arkkitehtuurin Finlandia -palkinto

text: Arkkitehtuurin Finlandia -palkinto on Suomen Arkkitehtiliitto SAFA:n vuonna 2011 perustama arkkitehtuuripalkinto, joka jaettiin ensimmäisen kerran vuonna 2014. Se myönnetään vuosittain merkittävän uuden rakennuksen tai rakennusryhmän suunnittelusta tai korjaussuunnittelusta. Kohteen valmistumisesta saa palkinnon jakamisvuonna olla kulunut enintään kolme vuotta. Palkintoon ei ainakaan toistaiseksi liity rahaosuutta, sillä SAFA ei ole löytänyt sille sponsoria.


title: Arkkitehtuurin Finlandia -palkinto

text: Ensimmäisen Arkkitehtuuri-Finlandian sai professori Rainer Mahlamäki Varsovaan suunnittelemastaan Puolan juutalaisten historiallisesta museosta. Voittajan valitsi esiraadin asettamasta neljästä ehdokkaasta taloustieteilijä Sixten Korkman. Hänen mukaansa kyseessä on vahvasti kaupungin ilmettä muuttava rakennus, joka museon lisäksi on myös taideteos. Esiraatiin kuuluivat Arkkitehti-lehden päätoimittaja Jorma Mukala, Suomen arkkitehtuurimuseon johtaja Juulia Kauste, Aalto-yliopiston professori Pentti Kareoja sekä arkkitehti Esa Ruskeapää.


title: Arkkitehtuurin Finlandia -palkinto

text: Muut ehdokkaat olivat:


title: Arkkitehtuurin Finlandia -palkinto

text: Vuonna 2015 palkinto myönnettiin Anssi Lassilan suunnittelemalle Jyväskylän Kuokkalassa sijaitsevalle Puukuokka-kerrostalolle. Palkinnonsaajan valitsi säveltäjä Kaija Saariaho.


title: Arkkitehtuurin Finlandia -palkinto

text: Vuonna 2016 palkinto myönnettiin Aaro Arton suunnittelemalle Rovaniemen keskuskentän monitoimirakennus Railolle. Palkinnonsaajan valitsi Paavo Lipponen.


title: Arkkitehtuurin Finlandia -palkinto

text: Vuonna 2017 palkinto myönnettiin Aalto-yliopiston Harald Herlin -oppimiskeskuksen peruskorjaukselle, jonka oli suunnitellut arkkitehtitoimisto Arkkitehdit NRT. Palkinnonsaajan valitsi Reijo Karhinen.


title: Arkkitehtuurin Finlandia -palkinto

text:
Muut ehdokkaat olivat:
Vuonna 2018 viidennen Arkkitehtuurin Finlandia -palkinnon sai Helsingin Uusi lastensairaala. Palkinnon saajan valitsi oikeushammaslääkäri Helena Ranta.


title: Juha Vartiainen

text:
Juha Pekka Vartiainen (s. Kiuruvesi)
on suomalainen laulaja ja säveltäjä.


title: Irma Kerppola-Sirola

text: Irma Helena Kerppola-Sirola (s. 9. maaliskuuta 1930 Helsinki) on suomalainen lääkäri ja kirjailija.


title: Irma Kerppola-Sirola

text: Kerppola-Sirolan isä oli professori William Kerppola ja äiti Irja Herlin. Hänen puolisonsa vuodesta 1955 on lääketieteen tohtori Kari Erkki Olavi Sirola. Kirjailija Harri Sirola oli heidän poikansa. Kerppola-Sirola tuli ylioppilaaksi Helsingin suomalaisesta yhteiskoulusta 1948 ja valmistui lääketieteen lisensiaatiksi 1951. Sisätautien erikoislääkärin pätevyyden hän sai 1961. Lääkärin uransa alkuvuosina Kerppola-Sirola toimi HYKSin palveluksessa.


title: Irma Kerppola-Sirola

text: Kerppola-Sirola on käsitellyt teksteissään paljon kuolemaa, jopa itsemurhaa. Hän kirjoitti kolumneja Helsingin Sanomien Kuukausiliitteeseen vuosina 1983–1985, niitä on julkaistu teoksessa "Sirola, Sirola, Sirola" (Vesl, 2011).


title: HMS Burghead Bay (K622)

text: HMS Burghead Bay (viirinumero K622) oli Britannian Kuninkaallisen laivaston syyskuussa 1945 palvelukseen otettu Bay-luokan fregatti. Alus poistettiin palveluksesta 1958 ja se myytiin 1959 Portugalille, joka nimesi aluksen "NRP Álvares Cabraliksi".


title: HMS Burghead Bay (K622)

text: Alus tilattiin alun perin Aberdeenista Hall Russellilta Loch-luokan fregattina nimellä "HMS Loch Harport". Sen tilaus kuitenkin peruutettiin joulukuussa 1943 ja se siirrettiin Bay-luokkaan Bristoliin Charles Hill & Sons'lle vuonna 1944 työnumerolla J601. Sen köli laskettiin 21. syyskuuta 1944 telakkanumerolla 301 ja alus laskettiin vesille 3. maaliskuuta 1945 kumminaan Amiraliteetin ensimmäisen merilordin A. V. Alexanderin puoliso. Alus valmistui puoli vuotta myöhemmin 20. syyskuuta.


title: HMS Burghead Bay (K622)

text: Alus sijoitettiin palvelukseen oton jälkeen Plymouthin paikallislaivueeseen. Tammikuussa 1952 alus lähti La Platan kautta Falklandille vartioalukseksi, mistä tehtävästä sen vapautti huhtikuussa "HMS Veryan Bay". Alus lähti Bermudalle liittyäkseen Länsi-Intian laivueeseen, mistä se palasi telakalle Britteinsaarille lokakuussa.


title: HMS Burghead Bay (K622)

text: Huhtikuussa 1953 alus palasi palvelukseen. Se osallistui kruunajaisten yhteydessä pidettyyn laivastokatselmukseen ennen paluutaan Bermudalle, mistä se palasi Britteinsaarille kesäkuussa 1954. Alukselle asennettiin uudet tutkat ja UHF-radiot, minkä jälkeen se palasi joulukuussa Länsi-Intian laivueeseen. Alus siirtyi Falklandille vartioalukseksi helmikuussa 1955, mistä se palasi Bermudalle kesäkuussa palaten Britteinsaarille marraskuussa.


title: HMS Burghead Bay (K622)

text: Alus oli Devonportin telakalla tammikuusta 1956 maaliskuuhun 1957. Alus palasi palvelukseen 24. toukokuuta liitettynä 7. fregattilaivueeseen Etelä-Atlantin asemalle ja se aloitti elokuussa matkansa Simon's Towniin. Alus vieraili Brasiliassa ja Argentiinassa sekä osallistui laivueen harjoituksiin Etelä-Atlantilla. Alkuvuodesta 1958 alus vieraili Itä-Afrikassa ja toukokuussa se lähti Falklandille vartiolaivaksi. Kesäkuussa alus aloitti paluumatkan Britteinsaarille vieraillen Etelä-Amerikan länsirannikon satamissa Chilessä ja Perussa ennen paluutaan Atlantille Panaman kanavan läpäistyään. Alus saapui elokuussa Devonportiin, jossa se poistettiin palveluksesta. Alus sijoitettiin reserviin ja se asetettiin poistolistalle.


title: HMS Burghead Bay (K622)

text: Portugali osti aluksen toukokuussa 1959 ja liitti sen laivastoonsa nimellä "NRP Álvares Cabral". Alus palveli ilmatorjuntafregattina, kunnes se poistettiin palveluksesta 23. kesäkuuta 1971. Alus romutettiin.


title: Imperial Camel Corps

text: Imperial Camel Corps Brigade (ICCB) oli Brittiläisen imperiumin kameliratsain toiminut jalkaväenprikaati, joka taisteli ensimmäisen maailmansodan aikana Lähi-idässä. Se perustettiin 1916 ja hajotettiin sodan jälkeen 1919.


title: Summer Games

text: Summer Games on kitaristi Jukka Tolosen toinen soololevy. Se julkaistiin vuonna 1973 levymerkillä Love Records.


title: Summer Games

text: A-puoli


title: Summer Games

text: B-puoli


title: Tolonen!

text: Tolonen! on kitaristi Jukka Tolosen ensimmäinen soololevy. Se julkaistiin vuonna 1971 levymerkillä Love Records.


title: Tolonen!

text: A-puoli


title: Tolonen!

text: B-puoli


title: Viipurin synagoga

text: Viipurin synagoga oli Viipurin juutalaisen seurakunnan synagoga, joka sijaitsi Viipurissa Kalevan kaupunginosassa. Se oli yksi kolmesta Suomeen rakennetusta synagogasta. Vuonna 1910 valmistunut rakennus tuhoutui talvisodan pommituksissa.


title: Viipurin synagoga

text: Viipurin juutalaisella seurakunnalla oli vuosisadan alkupuolella vajaat 250 jäsentä. Oman synagogan ensimmäiset suunnitelmat laati suomalainen arkkitehti Gerhard Sohlberg vuonna 1905. Hänen piirustuksissaan synagoga oli kivirakenteinen, mutta se toteutettiin kuitenkin puisena. Lisäksi alkuperäisessä ehdotuksessa rakennukseen sijoittui myös koulu. Uudet piirustukset teki Sohlbergin suunnitelmien pohjalta viipurilainen rakennusmestari Viktor Riihelä vuonna 1909 ja synagoga otettiin käyttöön 1910. Vuonna 1926 rakennukseen tehtiin tiettävästi jonkinlaisia muutostöitä. Viipurin synagoga tuhoutui täydellisesti talvisodan ensimmäisen päivän pommituksissa 30. marraskuuta 1939.


title: Ḍād

text: Ḍād (, ) on arabialaisen kirjaimiston 15. kirjain. Sen itsenäinen muoto on ض ja äännearvo arabian kielessä (faryngaalistunut soinnillinen alveolaarinen klusiili). Persiassa ja joissakin siitä mukailtuja aakkostoja käyttävissä kielissä, kuten urdussa, pandžabissa ja sindhissä, ḍād äännetään ja translitteroidaan "z̤".


title: Ḍād

text: Ḍād on muodostettu lisäämällä piste arabialaisen ṣād-kirjaimen (ص) päälle.


title: Dad

text: Dad tai DAD voi viitata ainakin johonkin seuraavista:


title: Ṭā’

text: Ṭā’ (, ) on arabialaisen kirjaimiston 16. kirjain. Sen itsenäinen muoto on ط ja äännearvo arabiassa (faryngaalistunut ) Persiassa ja urdussa ṭā’ lausutaan tavallisena -äänteenä. Urdussa ṭā’-kirjain translitteroidaan "t̤", koska yhdellä pisteellä kirjoitettu "ṭ" on varattu retrofleksista t-äännettä ilmaisevalle kirjaimelle (ٹ).


title: Ṭā’

text: Kirjoitettaessa ṭā’ liitetään viivalla ympäröiviin kirjaimiin (esim. طو "ṭū", نط "nṭ", نطو "nṭū").


title: Lumehoito

text: Lumehoito tarkoittaa sellaista sairauden tai vamman hoitoa, jolla ei pitäisi olla mitään vaikutusta kohteeseensa. Tutkimusten mukaan todellisuudessa kuitenkin ihmisen elimistössä voi tapahtua samanlaisia vaikutuksia kuin virallisella hoidolla tai lääkkeellä. Aivojen kuvantamisella on useissa tutkimuksissa osoitettu, että lumehoito synnyttää aivoissa todellisia muutoksia ja aktivoi samoja neurokemiallisia prosesseja.


title: Lumehoito

text: Ilmiötä on tutkittu esimerkiksi Parkinson-potilailla. On todettu, että hoito kiihdyttää hermojen välittäjäaine dopamiinin aineenvaihduntaa ja potilaan jäykkyys ja vapina lievittyvät. Edelleen on epäselvää, miten lumelääke tietää, kuinka ja mihin sen pitää vaikuttaa.


title: Lumehoito

text: Lumevaikutusta on selvitetty myös lumekirurgiassa. Tutkimuksessa toiselle polvikivusta kärsivälle ryhmälle tehtiin oikea leikkaus, toiselle toimenpide, jolla ei pitänyt olla hoitovaikutusta. Vuoden kuluttua molemmat ryhmät kertoivat voivansa paremmin, lumeleikatuista lisäksi suurempi osa olisi valinnut saman hoidon uudestaan.


title: Minna Canthin katu (Jyväskylä)

text: Minna Canthin katu on katu Jyväskylän keskustan länsiosassa. Sen itäpuolella on kerrostaloja, joissa on myös liikkeitä, länsipuolella Lounaispuisto. Se päättyy etelässä Hannikaisenkatuun, pohjoisessa Seminaarinkatuun. Aikaisemmin katu oli nimeltään Puistokatu, mutta se nimettiin Minnankaduksi, kun Jyväskylän nykyisen Puistokadun nimi vahvistettiin vuonna 1910, ja 1950-luvulla nimi muuttui Minna Canthin kaduksi.


title: Reposaali

text: Reposaali on barbituraattijohdannainen lääkeaine, joka keksittiin 1960-luvulla Tanskassa. Sillä on sedatiivinen ja hypnoottinen vaikutus, ja se toimii myös epilepsialääkkeenä. Sitä käytettiin pääasiallisesti unettomuuden hoitoon.


title: Metsä-Lappi

text: Metsä-Lappi on Lapin luonnonmaakunta, joka sijaitsee Peräpohjolan pohjoispuolella ja Tunturi-Lapin eteläpuolella. Se jakautuu Outalappiin ja Inarin järvimaahan. Outalappi ulottuu Enontekiön etelärajan tuntumasta ja Muoniojoesta Ounasjärvelle saakka. Sen alueella sijaitsee Saariselän tunturialue. Inarin järvimaa ulottuu Outalapin itärajalta Venäjän rajalle. Sen alueella sijaitsee Sevettijärven järviketju.


title: FS Aquitaine (D650)

text: Aquitaine (runkonumero D650) on Ranskan laivaston loppu vuodesta 2012 palvelukseen otettu Aquitaine-luokan monitoimifregatti.


title: FS Aquitaine (D650)

text: Alus tilattiin DCNS:ltä. Sen köli laskettiin 16. maaliskuuta 2007 ja alus laskettiin vesille 29. huhtikuuta 2010. Alus otettiin palvelukseen 23. marraskuuta 2012.


title: FS Aquitaine (D650)

text: Alus on vuonna 2014 aktiivipalveluksessa.


title: Tunturi-Lappi

text:
Tunturilappi on Lapin alue, joka sijaitsee Metsä-Lapin pohjoispuolella ja samalla yhtenäisen metsävyöhykkeen pohjoispuolella. Alue jakautuu Käsivarren Lappiin, Keski- ja Itä-Enontekiön tunturimaahan ja Inarin pohjoiseen tunturialueeseen. Alueella sijaitsevat
muun muassa Kilpisjärven suurtunturit, Tšaibma, Harroaivi ja Tarvantovaara.


title: Ẓā’

text: Ẓā’ (, ) on arabialaisen kirjaimiston 17. kirjain. Sen itsenäinen muoto on ظ ja ääntämys arabiaksi (faryngaalistunut ). Kielissä, joissa faryngaalistuneita konsonantteja ei esiinny, kuten persiassa ja urdussa, ẓā’-kirjain lausutaan tavallisena -äänteenä.


title: Ẓā’

text: Ẓā’ on muodostettu lisäämällä piste ṭā’-kirjaimeen (ط). Kirjoitettaessa ẓā’ liitetään ṭā’n tavoin ympäröiviin kirjaimiin (esim. ظو "ẓū", نظ "nẓ", نظو "nẓū").


title: McLeod

text: McLeod, Macleod tai MacLeod on muun muassa seuraavien henkilöiden sukunimi:


title: Sinners’ Holiday

text: Sinners’ Holiday (myös "Women in Love") on vuonna 1930 ensi-iltansa saanut John G. Adolfin ohjaama yhdysvaltalainen rikosdraamaelokuva, jonka pääosissa ovat Grant Withers, Evalyn Knapp, James Cagney, Lucille La Verne ja Joan Blondell. Warner Bros. oli elokuvan tuotanto- ja levittäjäyhtiönä. "Sinners’ Holiday" on James Cagneyn ensimmäinen elokuva.


title: Sinners’ Holiday

text: "Sinners’ Holiday" perustuu Marie Baumerin kirjoittamaan Broadway-näytelmään "Penny Arcade" (1930), jonka pohjalta Harvey F. Thew ja George Rosener laativat elokuvan käsikirjoituksen. Al Jolson osti 20 000 dollarilla ainoastaan kolme viikkoa kestäneen näytelmän elokuvaoikeudet, jotka hän myi eteenpäin Warner Bros. -elokuvayhtiölle. Jolson oli vaatinut Warner Brothersia palkkaamaan elokuvaversioon Cagneyn ja Blondellin, jotka olivat esiintyneet alkuperäisessä näytelmässä. Cagney ja Blondell uusivat samat roolinsa elokuvaversiossa, joka oli ensimmäinen seitsemästä Cagneyn ja Blondellin yhteisestä elokuvasta.


title: Sinners’ Holiday

text: "Sinners’ Holiday" kuvattiin WB:n studioilla Kalifornian Burbankissa. Elokuva sai Yhdysvaltain ensi-iltansa 11. lokakuuta 1930, ja "Sinners’ Holiday" sai ilmestyessään menestystä. Elokuvan kokonaan säilynyttä kopiota säilytetään Yhdysvaltain kongressin kirjastossa, ja Yhdysvalloissa Warner Archive on julkaissut elokuvan DVD:nä.


title: Sinners’ Holiday

text: Ma Delano (Lucille La Verne) pyörittää Coney Islandilla pelihallia lastensa Jennien (Evalyn Knapp), Joen (Ray Gallagher) ja Harryn (James Cagney) kanssa. Juoneen sisältyy viinan salakuljetusta, murha ja salajuonittelua.


title: Kaan Kairinen

text: Kasper Kaan Kairinen(s. 22. joulukuuta 1998 Turku) on suomalainen jalkapalloilija. Hän on pelipaikaltaan keskikenttäpelaaja.


title: Kaan Kairinen

text: Kairinen aloitti jalkapallon Turun Nappulaliigassa. Ensimmäiset miesten sarjaottelunsa Kairinen pelasi FC Interissä. Hän pelasi ensimmäisen Veikkausliigan ottelunsa 25. lokakuuta 2014, kun FC Inter hävisi kotonaan FF Jarolle 0–1. Kairinen tuli ottelussa kentälle 70. minuutilla Kalle Kaupin tilalle. Ottelu oli Kairisen ainoa liigassa kaudella 2014. Kaudella 2015 hän pelasi 26 liigaottelua. Lokakuussa 2015 Kairinen palkittiin Vuoden Veikkausliigatulokkaana.


title: Kaan Kairinen

text: Lokakuussa 2015 Kairinen pääsi "The Guardianin" 50 maailman lupaavimman jalkapalloilijan listalle. Marraskuussa 2015 Kairinen kertoi, että italialainen Juventus neuvotteli FC Interin kanssa hänen hankkimisestaan. 1. helmikuuta 2016 Kairinen siirtyi kolmivuotisella sopimuksella Tanskan Superliigassa pelaavaan FC Midtjyllandiin.


title: Kaan Kairinen

text: Elokuussa 2018 Kairinen siirtyi FC Interiin kauden loppuun kestävällä lainasopimuksella ja marraskuussa 2018 Kairinen solmi vuoden 2019 kattavan lainasopimuksen Helsingin Jalkapalloklubin kanssa.


title: Kaan Kairinen

text: Hänellä on suomalainen äiti ja hänen edesmennyt isänsä oli Turkista kotoisin.


title: ʿAin

text: ʿAin (, ) on arabialaisen kirjaimiston 18. kirjain. Sen itsenäinen muoto on ع. Heprealaisessa kirjaimistossa ʿainin vastine on ajin (ע).


title: ʿAin

text: Arabian kielessä ʿain lausutaan soinnillisena faryngaalisena frikatiivina . Kielissä, joissa faryngaalifrikatiivia ei esiinny, konsonantti jätetään usein pois arabiaperäisten lainasanojen ja nimien ääntämyksestä. Esimerkiksi arabiassa ʿain-konsonantilla alkavat nimet Ali (arab. علي, "ʿAlī") ja Abdi (arab. عبدي, "ʿAbdī") lausutaan suomeksi vokaalialkuisina.


title: ʿAin

text: Persiassa ʿain lausutaan joko mykkänä tai glottaaliklusiilina . Vokaalin edellä se ilmaisee seuraavan vokaalin lausumista pitkänä. Urdussa ʿain äännetään konsonantin jäljessä vokaalina ja muualla joko mykkänä, glottaaliklusiilina tai vokaalina .


title: ʿAin

text: ʿAinin kirjoitusasu muuttuu huomattavasti riippuen siitä, missä kohdassa sanaa kirjain esiintyy. Sanan alussa ja sellaisten kirjainten jälkeen, joita ei koskaan liitetä seuraavaan kirjaimeen, ʿain kirjoitetaan عـ (esim. عا "ʿā"). Sanan keskellä edeltävään ja seuraavaan kirjaimeen liitettynä ʿainin kirjoitusasu on ـعـ (esim. نعا "nʿā"), ja sanan lopussa edeltävään kirjaimeen liitettynä se kirjoitetaan ـع (esim. نع "nʿ").


title: ʿAin

text: ʿAin-kirjaimen pohjalta on muodostettu arabialainen kirjain ġain (غ).


title: Matorit

text: Matorit olivat samojedeihin kuulunut kansa, joka asui Siperiassa itäisten Sajan-vuorten pohjoisilla rinteillä, lähellä Mongolian rajaa. Nykyisin nämä seudut kuuluvat Krasnojarskin aluepiirin Minusinskin piiriin, Tuvan tasavaltaan sekä Irkutskin alueeseen.


title: Matorit

text: Matoreihin näyttää alun perin kuuluneen kolme alueellista ryhmää, varsinaiset matorit, karagassit ja taigit. Matorit ovat sulautuneet ympärillä asuviin turkkilaisiin kansoihin, erityisesti hakasseihin, tuvalaisiin ja tofalareihin. Matorien nimi oli 1800-luvulla siirtynyt tarkoittamaan erästä hakassi-heimoa ja karagasseilla tarkoitettiin tähän aikaan vastaavasti tofalareja. Matorin kieli sammui 1840-luvulla.


title: Matorit

text: Matorien ja kamassien katsotaan yhdessä muodotaneen Sajanin samojedien ryhmän.


title: Deerhoof

text: Deerhoof on yhdysvaltalainen avant-garde-yhtye, jonka musiikilliset ulottuvuudet yltävät popista noiseen ja jopa jazziin sekä klassiseen rock and rolliin. Yhtye on tunnettu minimalistisesta livevarustuksestaan, surrealistisuudestaan ja omaperäisestä tyylistään. Yhtye on tuottanut kaiken musiikkinsa itse, he ovat toimineet ilman manageria yhtyeen alkuajoista saakka ja julkaisseet yhteensä 13 studioalbumia. Deerhoofia on luonnehdittu yhdeksi parhaista undeground-yhtyeistä, ja sen on kerrottu antaneen vaikutteita kansainvälistä menestystä nauttineille yhtyeille ja artisteille kuten The Flaming Lipsille ja St. Vincentille.


title: Joni Wiman

text: Joni Wiman (s. 9. lokakuuta 1993 Pohja) on suomalainen autourheilija. Vuonna 2014 hän kilpailee rallicrossin Global RallyCross Championshipissä eli GRC:ssä. Kaudella 2011 hän kilpaili Koiranen Motorsportin riveissä Eurocup Formula Renaulteissa. Kaudella 2013 hän voitti Global Rallycross Litesin ja näin pääsi kilpailemaan GRC:n Supercars-luokkaan. Ensimmäisellä kaudellaan Wiman ajoi loistavasti ja johtaa sarjaa ennen viimeistä kilpailua. Wimanin manageri on entinen rallin maailmanmestari Marcus Grönholm.


title: Ġain

text: Ġain eli ghain (, ) on arabialaisen kirjaimiston 19. kirjain. Sen itsenäinen muoto on غ.


title: Ġain

text: Ġain äännetään arabiaksi soinnillisena velaarisena frikatiivina , ja tämä ääntämys on säilytetty monissa arabialaista kirjaimistoa käyttävissä kielissä, kuten pandžabissa, urdussa, paštussa, sindhissä ja kurdissa. Persiaksi ġain lausutaan vokaalien välissä ja muualla joko , tai .


title: Ġain

text: Ġainin kirjoitusasu muuttuu huomattavasti riippuen siitä, missä kohdassa sanaa kirjain esiintyy. Sanan alussa ja sellaisten kirjainten jälkeen, joita ei koskaan liitetä seuraavaan kirjaimeen, ġain kirjoitetaan غـ (esim. غا "ġā"). Sanan keskellä edeltävään ja seuraavaan kirjaimeen liitettynä ġainin kirjoitusasu on ـغـ (esim. نغا "nġā"), ja sanan lopussa edeltävään kirjaimeen liitettynä se kirjoitetaan ـغ (esim. نغ "nġ").


title: Magneettiset polymeerikomposiitit

text: Magneettiset polymeerikomposiitit ovat komposiittimateriaaleja, joilla on magneettinen ominaisuus. Ne luovat ympärilleen pysyvän tai väliaikaisen magneettikentän, tai sähkökentässä ollessaan reagoivat siihen. Magneettisia polymeerikomposiitteja kehitetään jatkuvasti biolääketieteen, pinnoittamisen, mikrofluidiikan ja mikroelektroniikan tarpeisiin. Poikkeuksellisia niistä tekee kyky muuttaa muotoa ja muita ominaisuuksiaan, olla siirreltävissä ilman fyysistä kontaktia ja aktivoitua magneettikentän alaisena.


title: Magneettiset polymeerikomposiitit

text: Polymeerit ovat harvoin luonnostaan magneettisia. Eräs harvinainen poikkeus tähän on polyaniliinin ja tetrasyanokinodimetaanin (TCNQ) muodostama polymeeri, joka säilyttää magneettisuutensa ilman ulkoista magneettikenttää huoneenlämmössä. Vuonna 2004 Durhamin yliopistossa Englannissa kehitetty muovimagneetti perustaa toimintansa vapaiden radikaalien järjestyneisyyteen, ja lopullinen varaus kehittyy muutaman kuukauden aikana valmistuksesta.


title: Magneettiset polymeerikomposiitit

text: Magneettiset polymeerikomposiitit voidaan jakaa karkeasti viiteen ryhmään: elastomeereihin, ferrogeeleihin, bioyhteensopiviin polymeereihin, termoresponsiivisiin polymeereihin ja muistipolymeereihin.


title: Magneettiset polymeerikomposiitit

text: Elastomeerin magneettisuus syntyy seostamalla siihen magneettisia partikkeleita. Magneettikentässä partikkeleihin kohdistuva voima siirtyy polymeerimatriisiin ja vetää kappaletta puoleensa (homogeeninen kenttä) tai pyrkii muuttamaan tämän muotoa (heterogeeninen kenttä). Magneettisuus voi aiheuttaa huomattavaa nousua Youngin moduulissa, pseudoplastisuutta tai muistia pehmeissä elastomeereissa. Magneettisen voiman vaikutusta vahvistavat elastomeerin matala elastisuusmoduuli ja seospartikkeleiden korkea magneettisuustaipumus ja pitoisuus. Magneettikentässä voidaan valmistaa räätälöityjä elastomeereja, joissa partikkelit ovat orientoituneita myös mekaanisilta, sähkönjohtavuus- ja magneettisilta ominaisuuksiltaan. Näissä magneettiset hiukkaset voivat järjestäytyä ketjuiksi magneettikentän suunnan mukaisesti.


title: Magneettiset polymeerikomposiitit

text: Ferrogeelejä voidaan pitää turvonneina verkkoina, joissa on superparamagneettisia partikkeleita, tai vastaavasti kemiallisesti ristisilloittuneina polymeereina, jotka sitovat itseensä ferrofluidia. Superparamagneettisuus on ferromagneettisille nanopartikkeleille tyypillinen ominaisuus, jonka takia niiden luoma magneettikenttä voi vaihtaa suuntaa lämpötilan vaikutuksesta. Kahden suunnanvaihdoksen välistä aikaa kutsutaan Néelin relaksaatioajaksi.


title: Magneettiset polymeerikomposiitit

text: Ferrogeelien magneettikenttävaste on hyvin nopea ja ne voivat asettua alle sekunnissa jyrkkäkulmaisiin, venyneisiin ja kiertyneisiin muotoihin heterogeenisessa magneettikentässä. Partikkelit ovat kiinnittyneinä polymeeriverkostoon adheesiovoimilla, jolloin metallinanopartikkelien magneettiset ja polymeerin mekaaniset ominaisuudet pääosin säilyvät. Magneettikentän hävitessä ferrogeelit palautuvat heti alkuperäiseen muotoonsa. Tyypillinen polymeeri on ristisilloittunut polyvinyylialkoholin (PVA) hydrogeeli, jossa on kolloidikokoisia magnetiittihiukkasia. Valmistustapa on samanlainen kuin muillakin täyteaineisilla elastomeereilla: partikkelit voidaan lisätä matriisiin ennen ristisilloitusreaktiota, sen aikana tai sen jälkeen.


title: Magneettiset polymeerikomposiitit

text: Biologisissa sovelluksissa magneettisuutta hyödynnetään lääkeaineiden kuljetuksessa, yksittäisten solujen manipuloinnissa sekä komponenttien separaatiossa, kun kohteena ovat monimutkaiset liuos- ja ympäristönäytteet.


title: Magneettiset polymeerikomposiitit

text: Lääkeaineiden hallitussa vapauttamisessa haasteena on usein kohdistaminen oikeaan kudokseen tai soluun. Magneettisuus on yksi harvoja keinoja, joilla voidaan hallita lääkeainetta kuljettavaa objektia kehon ulkopuolelta. Magneettikentällä ohjattavat nanokokoiset objektit mahdollistavat lääkeaineen vapauttamisen oikea-aikaisesti kohdesolujen luona, ja monissa tapauksissa myös kudokseen siirtyminen helpottuu.


title: Magneettiset polymeerikomposiitit

text: Kuljettavalta objektilta vaaditaan hyvää ohjattavuutta, eli ulkoisen magneettikentän avulla sitä on monissa tapauksissa voitava ohjata voimakkaasta verenkierrosta huolimatta ja ihmiskehon muotojen takia riittävän etäältä. Suurin osa magneettiohjatuista drug carrier –sovelluksista hyödyntääkin staattista magneettikenttää, jolla kuljetinlaite saadaan pysähtymään halutulle alueelle ja vapauttamaan lääkeainetta paikallisesti. Esimerkiksi teräksinen stentti voidaan magnetisoida ulkoisella magneettikentällä, jolloin magneettiset, lääkeainetta kantavat nanopartikkelit saadaan kiinnittymään siihen ja stentinalaiseen kudokseen. Magneettisuutta voidaan hyödyntää myös syöpähoidoissa ja kuvantamisessa sekä geeniterapiassa. Soluterapiassa rautaoksidia sisältäneet PLA-nanopartikkelit kuljettivat onnistuneesti eristettyjä valtimon sisäpinnan soluja stentille, muodostaen uuden endoteelin sen pintaan.


title: Magneettiset polymeerikomposiitit

text: Muuttuva magneettikenttä aiheuttaa magneettisissa hiukkasissa tilanmuutoksen, joka voidaan havaita lämmön muodostumisena. Ilmiö tunnetaan paremmin induktiona, joka käytännössä tuotetaan vaihtovirtakentällä. Tällöin lämpö syntyy joko ferromagneettisten partikkelien hystereesihäviöistä tai superparamagneettisten partikkelien relaksaatioliikkeestä. Seurauksena termoresponsiivisessa polymeerimatriisissa saadaan aikaan faasi- tai konformaatiomuutos. Lämmitettäessä magneettisia partikkeleita in vivo –sovelluksissa riskinä on ylikuumeneminen, mutta materiaalien Curie-lämpötilat huomioon ottamalla tämä voidaan välttää. Curie-lämpötilaa korkeammassa lämpötilassa ferromagneettisuus katoaa, jolloin magneettikentän vaikutus hiukkaseen heikkenee merkittävästi.


title: Magneettiset polymeerikomposiitit

text: Esimerkiksi lääkeaineiden annostelussa toinen suuri haaste on aineen tasainen vapautuminen kantajamatriisin hajotessa. Induktiivisella lämmityksellä voidaan muuttaa termosensensitiivisen materiaalin ominaisuuksia väliaikaisesti, muun muassa rakennetta. Tällöin magneettiset partikkelit saadaan vapauttamaan lääkeainetta paitsi oikeassa paikassa myös oikeaan aikaan ja halutussa määrin.


title: Magneettiset polymeerikomposiitit

text: Muistipolymeereista voidaan rakentaa monimutkaisia systeemejä, joita hallitaan lämpötilan muutoksilla. Muistipolymeerit ovat yleensä termoplasteja, joilla on lasi- tai sulamispiste. Muistiominaisuus aiheutetaan muovaamalla polymeeria muutospisteen yläpuolella, jonka jälkeen nopea jäähdytys saa sen palaamaan alkuperäiseen muotoonsa. Lämmitettäessä polymeeria uudelleen se ottaa muovatun muodon. Lämmitys voi tapahtua joko ympäristön kautta tai vaihtovirtakentän avulla, edellyttäen, että polymeeriin on seostettu magneettisia hiukkasia.


title: Magneettiset polymeerikomposiitit

text: Hiukkaspitoisuuden nostaminen parantaa lämmitettävyyttä, mutta alentaa usein murtopistettä. Yhdistämällä ympäristön lämmitys ja valittuihin osiin kohdistuva magneettikentän lisälämmitys voidaan saavuttaa hyvinkin monimutkaisia muodonmuutosketjuja ja fyysisiä rakenteita.


title: Magneettiset polymeerikomposiitit

text: Yksinkertaisista muovin tai kumin ja metallipartikkeleiden seoksista valmistetaan muun muassa magneettisia listoja ja rakennustarvikkeita ja ikkunoiden ja ovien sulkimia. Komposiitteja käytetään myös tulostuspintoina, leluissa, taidetarvikkeissa, autoissa ja moottoreissa (esimerkiksi staattorit, roottorit ja kytkimet), erilaisissa sensoreissa, kylteissä ja taipuisien LED-näyttöjen taustana. Komposiittimagneeteilla on käytännössä metallisia ja keraamisia magneetteja heikompi magneettisuus, kapeampi käyttölämpötila-alue ja alhaisempi lämpötilastabiilisuus, mutta toisaalta etuna on muovien ja kumien kaltainen käyttäytyminen sekä muotoilun mahdollisuudet.


title: Magneettiset polymeerikomposiitit

text: Valmistus tapahtuu sekoittamalla magneettista metallijauhetta, kuten ferriitiä Fe2O3, nikkeliä tai kobolttia, polymeerihartsiin ja kovettamalla komposiitti ruiskuvalun tai ekstruusion yhteydessä. Tärkeimpiä materiaaleja ovat ferriitti, NdFeB, SmCo sekä SmFeN. Ferriitti on yleisin ja myös halvin vaihtoehto useimpiin sovelluksiin. Muiden metalliseosten etuna on ferriittiä korkeampi pysyvä magneettisuus, ja osalla parempi lämmönsietokyky ja magneettisuuden pysyvyys lämpötilan noustessa.


title: Magneettiset polymeerikomposiitit

text: Magneettisia polymeerikappaleita voidaan valmistaa tavanomaisilla työstölaitteilla- ja prosesseilla. Jatkuvia kappaleita tehdään ekstruusiolla, levyjä ja nauhoja myös kalanteroimalla. Kappalemaiset tuotteet voidaan tehdä ruiskuvalulla tai ahtopuristamalla. Ahtopuristuksessa kappaleaihio asetetaan kuumennettavaan muottiin, jossa paine puristaa kappaleen muotin muotoiseksi. Paljon käytetty tekniikka soveltuu hyvin epoksille, ja magneettijauhepitoisuus voi olla yli 80 tilavuus-%. Ruiskuvaletuissa kappaleissa magneettijauhepitoisuus voi olla 50-60 tilavuus-%.


title: Sinikka Niemi

text: Eva Sinikka Niemi (s. 21. huhtikuuta 1951 Vaasa) on ollut Itä-Suomen yliopiston ruotsin kielen professori vuodesta 2010 (aikaisemmin Joensuun yliopiston). Hän on filosofian kandidaatti vuodelta 1980 ja lisensiaatti vuodelta 1982 (Åbo Akademi). Hän oli Joensuun yliopiston vs. assistentti vuosina 1980–1981, vt. lehtori vuosina 1981–1983, lehtori vuosina 1984–2004, yliassistentti vuonna 2004 ja ruotsin kielen professori vuodesta 2004.


title: Laurolaktaami

text: Laurolaktaami (CHNO) on syklisiin eli rengasrakenteisiin amideihin eli laktaameihin kuuluva orgaaninen yhdiste. Yhdistettä käytetään polymeeriteollisuudessa polyamidien syntetisoimiseen.


title: Laurolaktaami

text: Huoneenlämpötilassa laurolaktaami on valkoista tai väritöntä kiteistä ainetta. Yhdiste liukenee vain niukasti veteen mutta paremmin useisiin orgaanisiin liuottimiin.


title: Laurolaktaami

text: Laurolaktaamin valmistukseen käytetään kahta menetelmää. Syklododekanolin ja syklododekanonin seos hapetetaan syklododekanoniksi, joka reagoi hydroksyyliamiinin kanssa muodostaen syklododekaanioksiimin. Tämä oksiimi reagoi happamissa olosuhteissa Beckmann-toisiintumisella muodostaen laurolaktaamia. Toinen tapa on syklododekaanin ja nitrosyylikloridin välinen reaktio, jonka tuote nitrosyylisyklododekaani tautomerisoituu syklododekaanioksiimiksi, joka reagoi edelleen Backmann-toisiintumisella laurolaktaamiksi.


title: Laurolaktaami

text: Laurolaktaamia käytetään polymeerien valmistukseen. Renkaanavautumispolymerisaatiolla siitä saadaan Nylon-12:a. Sitä voidaan käyttää myös komonomeerina kaprolaktaamin kanssa ja muiden sekapolyamidien valmistuksessa sekä poly(eetteriamidi)elastomeerien valmistamiseen.


title: Huntingdon (täsmennyssivu)

text: Huntingdon voi tarkoittaa:


title: Kjeld Philip

text: Kjeld Løwenstein Philip (3. huhtikuuta 1912 – 27. lokakuuta 1989) oli tanskalainen kansantaloustieteilijä ja poliitikko.


title: Kjeld Philip

text: Philip väitteli tohtoriksi Aarhusin yliopistossa 1942 ja nimitettiin yliopiston sosiaalipolitiikan ja finanssiopin professoriksi. Vuosina 1949–1951 hän toimi professorina Tukholman Medborgarhögskolanissa ja sitten Kööpenhaminan yliopiston valtiotieteen professorina. Vuonna 1960 Philip pääsi kansankäräjille radikaalin puolueen edustajana ja istui siellä vuoteen 1964 asti. Jo tätä ennen 1957–1961 Philip toimi kauppaministerinä ensin H. C. Hansenin ja sitten Viggo Kampmannin hallituksessa. Vuonna 1961 hän siirtyi talousministeriksi, jona toimi vuoteen 1964 asti.


title: Kjeld Philip

text: Vuodesta 1965 lähtien Philip toimi YK:n erilaisissa kehittyviin talouksiin liittyvissä tehtävissä muun muassa Nairobissa, Teheranissa ja Genevessä. Vuonna 1972 hänet nimitettiin YK:n Afrikan talouskomission johtoon.


title: Päivi Rintala

text: Päivi Rintala, o.s. Lehtola, on (s. 10. kesäkuuta 1934 Tampere) on Turun yliopiston suomen kielen emeritaprofessori. Hän väitteli suomen kielen tohtoriksi vuonna 1973. Hän oli Sanakirjasäätiön nuorempi leksikografi 1956–1957, Jyväskylän kasvatusopillisen korkeakoulun lehtori 1958–1962, Helsingin yliopiston vt. assistentti 1962–1963, Turun yliopiston lehtori 1967–1981 ja suomen kielen apulaisprofessori 1981–1997, humanistisen tiedekunnan varadekaani 1983–1984 ja 1989–1991, dekaani 1984. Rintala oli suomen kielen lautakunnan jäsen 1980–1988. Hän oli sen ensimmäinen naisjäsen.


title: Päivi Rintala

text: Hänen väitöskirjansa on "Suomen läntä-loppuiset adjektiivit". Lisäksi hän on julkaissut muun muassa teokset "Lukion kielitieto", "Iha köyhän laihakin – Tutkimus itämerensuomen iha-kantaisista sanoista" (2003) ja "Ihalasta Ihaviljankorpeen: iha-vartalo suomen henkilön- ja paikannimissä" (2008) sekä "Suomen kielen käsikirjassa" ja tämän seuraajassa "Nykysuomen käsikirjassa" olevan artikkelin Tyyliopin perusteita.


title: Díkaios (kunnallisyksikkö)

text: Díkaios (; virallisesti Δημοτική Ενότητα Δικαίου, "Dimotikí Enótita Dikaíou") on yksi Kosin kunnan kunnallisyksiköistä ja entinen itsenäinen Kreikan kunta. Se sijaitsee Kosin saarella, Kosin alueyksikössä Etelä-Egean saarten alueella. Kunnallisyksikön väkiluku on 7 130 (vuonna 2011).


title: Díkaios (kunnallisyksikkö)

text: Díkaios käsittää Kosin saaren keskiosan. Kunnallisyksikkö on saanut nimensä sen alueella sijaitsevasta Díkaios-vuoresta, joka on saaren korkein vuori. Díkaios oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kosin kunnaksi yhdessä Irakleídeen ja Kosin kaupungin kanssa, jolloin se muuttui yhdeksi Kosin kunnan kunnallisyksiköistä.


title: Díkaios (kunnallisyksikkö)

text: Díkaioksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Irakleídes

text: Irakleídes (; virallisesti Δημοτική Ενότητα Ηρακλειδών, "Dimotikí Enótita Irakleidón") on yksi Kosin kunnan kunnallisyksiköistä ja entinen itsenäinen Kreikan kunta. Se sijaitsee Kosin saarella, Kosin alueyksikössä Etelä-Egean saarten alueella. Kunnallisyksikön väkiluku on 6 826 (vuonna 2011).


title: Irakleídes

text: Irakleídes käsittää Kosin saaren länsiosan, pinta-alallisesti yli puolet saaresta. Sen suurin taajama on Kéfalos. Irakleídes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kosin kunnaksi yhdessä Díkaioksen ja Kosin kaupungin kanssa, jolloin se muuttui yhdeksi Kosin kunnan kunnallisyksiköistä.


title: Irakleídes

text: Irakleídeen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Palaiókastro (saari)

text:
Palaiókastro (, ”Vanha linna”) eli Kastrí (, ”Linna”) on pieni Kreikan saari, joka sijaisee Kosin etelärannikolla ja kuuluu Dodekanesian saariryhmään. Saari on asumaton. Hallinnollisesti saari kuuluu Kosin kuntaan, Kosin alueyksikköön ja Etelä-Egean saarten alueeseen.
Saari sijaitsee Kéfalokseen kuuluvan Kámpoksen kylän edustalla. Sen keskellä kohoaa korkea, jyrkkäreunainen kallio. Kallion huipulla on linnan raunioita, joista saari on saanut nimensä. Linna on aiemmin suojannut rannikkoa merirosvoja vastaan.


title: Palaiókastro (saari)

text: Saaren pohjoisrannalla on pieni valkoinen Pyhän Nikolaoksen (Ágios Nikólaos) kappeli. Saaren kuvauksellisten maisemien vuoksi se on suosittu vihkikappeli.


title: Antimácheia

text:
Antimácheia () on Kreikan kaupunki, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Irakleídeen kuntaan ja vuodesta 2011 lähtien Kosin kunnan Irakleídeen kunnallisyksikköön. Kaupungin väkiluku on 2 068 (vuonna 2011).
Antimácheia sijaitsee Kosin saaren keskiosissa. Se muodostaa laajemman kaupunkiyhdyskunnan (Δημοτική Κοινότητα Αντιμαχείας, "Dimotikí Koinótita Antimacheías"), johon kuuluu varsinaisen Antimácheian kaupungin lisäksi Mastichárin kylä. Koko yhdyskunnan väkiluku on 2 538.


title: Antimácheia

text: Antimácheian tunnetuin nähtävyys on keskiaikainen Antimácheian linna. Kosin kansainvälinen lentoasema sijaitsee aivan kaupungin lounaispuolella.


title: Asfendioú

text: Asfendioú () on Kreikan kylä, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Díkaioksen kuntaan ja vuodesta 2011 lähtien Kosin kunnan Díkaioksen kunnallisyksikköön. Kylän väkiluku on 87 (vuonna 2011).


title: Asfendioú

text: Kylä sijaitsee Díkaios-vuoren pohjoisrinteellä Kosin saaren keskiosissa. Asfendioú muodostaa laajemman kyläyhdyskunnan (Δημοτική Κοινότητα Ασφενδιού, "Dimotikí Koinótita Asfendioú"), johon kuuluvat varsinaisen Asfendioún kylän lisäksi lähistöllä sijaitsevat Ágios Dimítrios, Lagoúdi-Zia, Linopótis, Tigkáki ja Zipári. Koko yhdyskunnan väkiluku on 4 094.


title: Asfendioú

text: Asfendioún tunnetuimpia nähtävyyksiä ovat bysanttilainen, 1000-luvulta peräisin oleva Asomáton Taxiarchón -kirkko sekä varhaiskristillisen Pyhän Paavalin (Ágios Pávlos) basilikan rauniot.


title: Kardámaina

text: Kardámaina () on Kreikan kylä, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Irakleídeen kuntaan ja vuodesta 2011 lähtien Kosin kunnan Irakleídeen kunnallisyksikköön. Kylä muodostaa oman kyläyhdyskuntansa (Δημοτική Κοινότητα Καρδαμαίνης, "Dimotikí Koinótita Kardamaínis"). Kylän väkiluku on 1 650 (vuonna 2011).


title: Kardámaina

text: Kardámainan kylä sijaitsee Kosin etelärannikon keskivaiheilla. Se on alun perin kalastajakylä ja kehittynyt sittemmin lähinnä alueen turismin keskukseksi. Sitä ympäröivällä ranta-alueella on paljon suuria hotelleja. Antiikin aikana kylän paikalla sijaitsi Halasarnan kaupunki. Kardámainan satamasta on yhteys Nísyroksen saarelle.


title: Kéfalos

text:
Kéfalos () on Kreikan kaupunki, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Irakleídeen kuntaan ja vuodesta 2011 lähtien Kosin kunnan Irakleídeen kunnallisyksikköön. Kaupungin väkiluku on 2 156 (vuonna 2011).
Kéfaloksen kaupunki sijaitsee Kosin länsiosissa. Kéfalos muodostaa myös laajemman kaupunkiyhdyskunnan (Δημοτική Κοινότητα Κεφάλου, "Dimotikí Koinótita Kefálou"), johon kuuluvat varsinaisen Kéfaloksen kaupungin lisäksi Kamárin, Kámpoksen ja Ónian kylät. Koko yhdyskunnan väkiluku on 2 638.


title: Kéfalos

text: Antiikin aikana Kéfaloksen lähellä sijaitsi saaren keskus Astypalaian kaupunki. Nykyisin Kamári ja Kámpos tunnetaan ennen kaikkea rannoistaan. Kámpoksen rannalla on varhaiskristillisen basilikan rauniot, ja sen edustalla sijaitsee jyrkkäkallioinen Palaiókastron eli Kastrín saari.


title: Lagoúdi-Zia

text: Lagoúdi-Zia () on Kreikan kylä, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Díkaioksen kuntaan ja vuodesta 2011 lähtien Kosin kunnan Díkaioksen kunnallisyksikköön. Kylä, joka oikeastaan koostuu kahdesta yhteenkasvaneesta kylästä Lagoúdista ja Ziasta, on osa Asfendioún kyläyhdyskuntaa. Sen väkiluku on 151 (vuonna 2011).


title: Lagoúdi-Zia

text: Kylä sijaitsee Díkaios-vuoren pohjoisrinteellä Kosin saaren keskiosissa, ja se tunnetaan hyvistä näköaloistaan suureen osaan saarta.


title: Pylí

text: Pylí (; kath. Πυλίον, "Pylíon") on Kreikan kaupunki, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Díkaioksen kuntaan ja vuodesta 2011 lähtien Kosin kunnan Díkaioksen kunnallisyksikköön. Kaupungin väkiluku on 2 469 (vuonna 2011).


title: Pylí

text: Pylí sijaitsee Kosin saaren keskisissä sisäosissa. Se muodostaa laajemman kaupunkiyhdyskunnan (Δημοτική Κοινότητα Πυλίου, "Dimotikí Koinótita Pylíou"), johon kuuluu varsinaisen Pylín kaupungin lisäksi Marmárin kylä. Koko yhdyskunnan väkiluku on 3 036. Pylín tunnetuin nähtävyys ovat Palió Pylíssä ("Vanha Pylí") noin kolmen kilometrin päässä kaupungista sijaitsevat Palió Pylín linnanrauniot.


title: Zipári

text: Zipári (; ) on Kreikan kaupunki, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Díkaioksen kuntaan ja vuodesta 2011 lähtien Kosin kunnan Díkaioksen kunnallisyksikköön. Kaupunki on osa Asfendioún kyläyhdyskuntaa. Kaupungin väkiluku on 3 227 (vuonna 2011).


title: Zipári

text: Zipári sijaitsee Kosin saaren pohjoisosassa noin seitsemän kilometriä saaren pääkaupungista Kosista länteen. Kaupunki on kasvanut viime vuosina nopeasti, sillä monet ovat muuttaneet sinne Kosin kaupungista.


title: Operaatio Trusti

text: Operaatio Trusti (ven. "Операция «Трест»") oli Neuvosto-Venäjän salaisen poliisin Tšekan vuonna 1921 käynnistämä kansainvälinen vastavakoiluoperaatio, joka esiintyi vastavallankumouksellisena organisaationa. Operaation itsestään käyttämä nimi oli "Монархическое объединение Центральной России, МОЦР" (suom. Keski-Venäjän monarkistiunioni)


title: Operaatio Trusti

text:
Operaatio Trustin toiminnan kohteena olivat venäläiset valkoiset emigrantit ja välillisesti ulkomaiden tiedustelupalvelut. Esimerkiksi Iso-Britannian SIS (MI6) luotti vahvasti Trustiin Neuvosto-Venäjää koskevana tiedonlähteenä 1920-luvun lopulla.
Operaatio Trustissa Tšeka käytti usein ns. agent provocateureja, kaksoisagentteja, joiden tavoitteena oli houkutella
otollisia henkilöitä toimimaan ja luomaan verkostoja, jotka myöhemmin ilmiannettiin salaiselle poliisille.


title: Operaatio Trusti

text: Suomeen Operaatio Trusti kytkeytyy esimerkiksi Trustin organisaatioon kuuluneen etappimiehen ja kaksoisagentin, suomalaissyntyisen Toivo Vähän ja SIS:n agentin Sidney Reillyn tapausten kautta. Reilly houkuteltiin matkustamaan Suomen kautta Neuvosto-Venäjälle tapaamaan Trustin edustajia. Reillyllä oli Suomessa kontakteja Esko Riekkiin ja Martti Walleniukseen. Toivo Vähä järjesti Reillyn rajanylityksen ja johti hänet Tšekan käsiin.


title: Operaatio Trusti

text:
Trusti-operaatio paljastui julkisuudelle Neuvostoliiton lehdistössä vuonna 1927.
Myöhemmin sitä käytettiin Neuvostoliiton KGB:ssä esimerkkinä onnistuneesta operaatiosta.


title: Jan de Quay

text: Jan Eduard de Quay ('s-Hertogenbosch – 4. heinäkuuta 1985) oli alankomaalainen psykologi ja katolisen puolueen poliitikko, joka toimi Alankomaiden pääministerinä 1959–1963.


title: Jan de Quay

text: Jan de Quay aloitti uransa kansantaloustieteen ja työsuhdekysymysten professorina. Toisen maailmansodan aikana hän toimi Alankomaiden liitossa, joka pyrki säilyttämään siviilihallinnon hollantilaisten käsissä saksalaismiehityksestä huolimatta. Vuonna 1945 hänestä tuli vapautushallituksen sotaministeri, minkä jälkeen hän toimi aluehallinnossa tutkimustyönsä ohella.


title: Jan de Quay

text: Vuonna 1959 de Quaystä tuli pääministeri katolisen puolueen dominoimassa kokoomushallituksessa.


title: Mafran palatsin kirjasto

text: Mafran palatsin kirjasto sijaitsee Mafran palatsissa Mafrassa Portugalissa, noin 28 km Portugalin pääkaupungista Lissabonista. Mafran palatsia alettiin rakentaa vuonna 1717, ja se valmistui vuonna 1755. Kirjastoa pidetään Mafran palatsin merkittävimpänä kokonaisuutena.


title: Mafran palatsin kirjasto

text: Mafran palatsin kirjasto on rakennettu rokokoo-tyyliin. Se on 88 metriä pitkä, 9,5 metriä leveä ja 13 metriä korkea sali, jota kiertää joka puolelta parvi. Lattia on ladottu koristeellisesti lohenpunaisista, harmaista ja valkoisista marmorilaatoista ja katto on luotu stukkotyönä. Kaari-ikkunoita on salin molemmilla pitkillä sivuilla. Ikkunasyvennyksiin on sijoitettu lukupöytiä.


title: Mafran palatsin kirjasto

text:
Mafran kirjaston kokoelma on yksi Portugalin arvokkaimmista. Se sisältää noin 36 000 teosta.
Teosten joukossa on noin 1 500 inkunaabelia. Joukossa on muun muassa Liber Chronicarum (suom. Nürnbergin kronikka) ja Raamattuja. Lisäksi kirjastossa on täydellinen Denis Diderot'n ja Jean le Rond d’Alembertin Encyclopédie (suom. Ensyklopedia).


title: Mafran palatsin kirjasto

text: Kirjastoa pääsee ihailemaan palatsin pääsylipulla palatsin aukioloaikoina. Kirjoihin pääsee tutustumaan vain varaamalla ajan etukäteen.


title: Ivan Aksakov

text: Ivan Sergejevitš Aksakov (8. lokakuuta 1823 Nadeždino, Orenburgin kuvernementti – 8. helmikuuta 1886 Moskova) oli venäläinen lehtimies, joka tunnettiin näkyvänä panslavismin puolustajana.


title: Ivan Aksakov

text: Ivan Aksakov kuului vanhaan venäläiseen Aksakovin sukuun, ja hänen isänsä oli kirjailija Sergei Aksakov. Slavofiilina tunnettu kirjailija Konstantin Aksakov oli hänen vanhempi veljensä. Ivan Aksakov työskenteli nuorena senaatin virkailijana Moskovassa ja oli vuosina 1848–1852 sisäministeriön palveluksessa. Tuona aikana hän vakuuttui Venäjän oikeuslaitoksen uudistamisen tarpeellisuudesta. Hän aloitti toimittajanuransa slavofiilien lehdessä "Moskovski Sbornikissa", joka kuitenkin pian lakkautettiin. Aleksanteri II:n noustua valtaan Aksakov alkoi toimittaa salanimellä "Russkaja Beseda" -nimistä lehteä. Aksakov kiinnostui eteläslaavien asiasta vierailtuaan Balkanilla sairaan veljensä luona. Vuonna 1861 hän perusti "Den" (”Päivä”) -nimisen viikkolehden, josta tuli pian hyvin suosittu. Sananvapauden puolustajana ja maaorjien vapauttamisen tukijana se sai aluksi puolelleen Venäjän vapaamielisten piirien myötätunnon.


title: Ivan Aksakov

text: Puolan kapina vuonna 1863 sai Aksakovin, kuten Mihail Katkovinkin, kääntymään jyrkäksi reaktionääriksi ja puolalaisvastaiseksi. Toisin kuin Katkovilla, Aksakovilla oli jatkuvia vaikeuksia sensuurin kanssa, sillä hän arvosteli viranomaisten toimintaa ja Venäjän hallituksen kansallisuuspolitiikkaa, joka ei hänen mielestään ollut tarpeeksi venäläiskansallista. Hänen vuosina 1867–1868 julkaisemansa "Moskva"-lehti kiellettiin nopeasti. Aksakov toimi myös vuonna 1858 Moskovaan perustetun Slaavilaisen komitean sihteerinä. Komitea ja sen sisarkomiteat Pietarissa ja Odessassa saivat suuren merkityksen vuosien 1875–1878 Balkanin kriisin aikana, jolloin ne muun muassa keräsivät rahaa ja kokosivat vapaaehtoisia Balkanille lähetettäviksi. Yleistä mielipidettä panslavistiseen suuntaan ohjailleella Aksakovilla on sanottu olleen merkittävä vaikutus Venäjän ja Turkin välisen sodan syttymiseen. Venäjän hallitus lakkautti Slaavilaisen komitean Aksakovin pidettyä kesäkuussa 1878 eräässä tilaisuudessa puheenvuoron, jossa hän arvosteli jyrkästi venäläisten diplomaattien toimintaa Berliinin kongressissa. Aksakovin kuoltua vuonna 1886 hänelle järjestettiin suurmiehen hautajaiset.


title: Azlan Shah

text: Azlan Muhibbuddin Shah oli Malesian kuningas vuosina 1989–1994 ja Perakin osavaltion sulttaani vuosina 1984–2014.


title: Azlan Shah

text: Azlan Shahin oli siviiliammatiltaan lakimies. Hänestä tuli Perakin sulttaani vuonna 1984 setänsä Idris Shahin kuoltua. Malesian kuninkaaksi hänet valittiin vuonna 1989, ensimmäisenä Perakin sulttaanina. Hän kuoli 86 vuoden iässä vuonna 2014.


title: Azlan Shah

text: Maahockey kuului hänen nuoruudenharrastuksiinsa, ja vanhemmalla iällä hän toimi Aasian hockeyliiton puheenjohtajana sekä Malesian liiton ja Kansainvälisen maahockeyliiton varapuheenjohtajana.


title: Lerin Duarte

text: Lerin Duarte (s. 11. elokuuta 1990 Rotterdam) on kapverdeläiset sukujuuret omaava alankomaalainen jalkapalloilija, joka edustaa Eredivisiessä pelaavaa SC Heerenveeniä lainasopimuksella AFC Ajaxista. Vasenjalkaisen Duarten pelipaikka on keskikenttä.


title: Lerin Duarte

text: Duarte on Sparta Rotterdamin kasvatti. Hän debytoi seurassa Eredivisiessä kaudella 2009-2010. Tuon kauden jälkeen seura putosi kuitenkin sarjatasoa alemmaksi. Kesällä 2011 Duarte siirtyi Eredivisien Heracles Almeloon. Hän pelasi seurassa kahden kauden aikana lähes kaikki sarjaottelut. Elokuussa 2013 Duarte siirtyi hallitsevaan liigamestariin AFC Ajaxiin. Ensimmäisellä kaudellaan seurassa hän voitti Alankomaiden mestaruuden ja debytoi Mestareiden liigassa.


title: Lerin Duarte

text: Tammikuun 2015 siirtoikkunassa Duarte siirtyi lainalle niin ikään Eredivisiessä pelaavaan SC Heerenveeniin.


title: Lerin Duarte

text: Duarte edusti vuosina 2011-2013 Alankomaiden alle 21-vuotiaiden maajoukkuetta. Hän voi yhä edustaa aikuisten maajoukkuetasolla myös Kap Verdeä, sillä hän ei ole vielä pelannut aikuisten maajoukkuetasolla minkään maan paidassa.


title: Talisca

text: Anderson Souza Conceição (tunnetaan nimellä Anderson Talisca tai vain Talisca; s. 1. helmikuuta 1994 Feira de Santana) on brasilialainen jalkapalloilija, joka edustaa Turkin Superliigassa pelaavaa Beşiktaşia. Vasenjalkaisen Taliscan pelipaikka on hyökkääjä.


title: Talisca

text: Talisca on Bahian kasvatti. Hän edusti seuraa vuodet 2013-2014, jolloin Campeonato Brasileiro Série A:ssa tuli tilille 30 peliä ja neljä maalia. Kesällä 2014, vain yhden ammattilaiskauden jälkeen, Talisca siirtyi Portugalin suurseuraan Benficaan. Syyskuussa 2014 hän teki hattutempun Vitória FC:tä vastaan. Hän aloitti kauden muutenkin loistavasti.


title: Talisca

text: Mestareiden liigassa Taliscan avausmaali syntyi lokakuussa 2014 AS Monacoa vastaan. 82. minuutilla syntynyt maali jäi pelin ainoaksi ja Benfica voitti 1-0.


title: Talisca

text: Talisca pelasi vuonna 2013 kaksi ottelua Brasilian alle 20-vuotiaiden maajoukkueen väreissä. Hän on pelannut myös alle 23-vuotiaissa.


title: Manhattan Steak House

text: Manhattan Steak House on suomalainen pihviravintolaketju. Ketjun ensimmäinen ravintola avattiin Helsingin Forumin 0. kerrokseen vuonna 1986. Nykyisin ketjulla on neljä ravintolaa ympäri Suomea, joista kaksi on Helsingissä, yksi Tampereella ja yksi Lahden Triossa. Ravintolan ruokalistalla on pääosin pihviruokaa ja salaatteja. Esplanadilla Helsingissä sijaitseva Manhattan on ainoa ketjun ravintola, joka ei sijaitse kauppakeskuksessa.


title: Manhattan Steak House

text: Vuonna 2016 Manhattan Steak House Oy:n omistajat myönsivät syyllisyytensä kahden miljoonan euron veropetokseen jättäessään käteismyyntiä kirjaamatta ylös. Yhteiskunnalta jäi verotuloja saamatta ravintoloista noin 1,1 miljoonaa euroa ja toimitusjohtajan Karupanan Devandaran henkilökohtaisia veroja vajaa miljoonaa euroa. Devandara tuomittiin kahden vuoden ja yhden kuukauden vankeusrangaistukseen sekä vähemmistöosakkaana ollut 55-vuotias nainen vuoden ja 11 kuukauden ehdolliseen vankeuteen sekä 80 tunnin yhdyskuntapalveluun. Molemmat tuomittiin myös viiden vuoden liiketoimintakieltoon. Hovioikeus ei muuttanut tuomiota miltään osin.


title: RedOne

text: Nadir Khayat (; s. 9. huhtikuuta 1972), joka tunnetaan nimellä RedOne, on marokkolais-ruotsalainen kansainvälinen hittien tuottaja, muusikko, laulujentekijä, äänitetuottaja sekä liikemies, joka asuu Yhdysvalloissa.


title: RedOne

text: Tuottajana ja lauluntekijänä RedOne on työskennellyt monien artistien, kuten Lady Gagan, Nicki Minajin, Jennifer Lopezin, Pitbullin, Enrique Iglesiasin, Mariah Careyn, RBD:n, Paulina Rubion, Mylène Farmerin, Innan, Alexandra Burken, Ayumi Hamasakin, Austin Mahonen ja ruotsalaislaulaja Maher Zainin kanssa. Hän on sekä sanoittanut että tuottanut useita Billboard-listalla ja kansainvälisesti menestyneitä hittikappaleita. RedOne on perustanut yhteistyössä Universal Music Groupin kanssa oman levy-yhtiön nimeltä 2101 Records. Hänellä on ollut kuusi Grammy-ehdokkuutta, joista kahdesta hän sai palkinnonkin. Vuonna 2009 RedOne oli tuottajana Billboard Hot 100 -singlelistan kärjessä ja lauluntekijänä puolestaan listan kolmannella sijalla. Hän tuottaa musiikkia pop-, dance-, eurodance- ja house-musiikkigenreille.


title: RedOne

text: Hänen tuotantoalbumillansa on monia Billboardin ja kansainvälisiä hittejä, joita hän tuotti ja kirjoitti yhdessä muiden tuottajien kanssa. RedOne on perustanut oman levy-yhtiön nimeltä RedOne Records. Hän oli kymmenkertainen Grammy-ehdokas, mutta voitti niistä kolme. Hän sai myös vuoden tuottaja Grammy-palkinnon, joka on ruotsalainen Grammy Awards -palkinto. Vuonna 2009 hän oli Billboard Hot 100: n ykköstuottaja, sijalla kolme lauluntekijänä ja vuoden BMI-lauluntekijänä. Pääasiassa hän tuottaa pop-, rock-, dance-, eurodance- ja house-tyylilajien musiikkia.


title: RedOne

text: Khayat syntyi 10. huhtikuuta 1972 Tetouanissa, Marokossa musikaaliseen perheeseen. Hän kertoi eräässä haastattelussa olevansa perheensä yhdeksästä jäsenestä nuorin. Hän opiskeli 18-vuotiaana, ennen kuin hän muutti pois Marokosta Ruotsiin, 19-vuotiaana luomaan uraansa muusikkona. Hän lauloi ja soitti paikallisissa ruotsalaisissa yhtyeissä vuosina 1991-1995. Hänen kerrotaan muuttaneen Ruotsiin suuren musiikillisen inspiraationsa myötä: muun muassa maailmalla hurjaa suosita saaneet ja menestyneet ruotsalaiset bändit kuten Abba, Europe ja Roxette olivat esimerkkejä hänen musiikillisista esikuvistaan. Hänelle myönnettiin Ruotsissa asuneena myöhemmin Ruotsin kansalaisuus. Oman bändin perustamisensa jälkeen hän päätti muuttaa Hollywoodiin pitkän ponnistelunsa jälkeen muusikkona Ruotsissa, josta hänestä tuli hiljalleen hip-hop-ja pop hittien tuottaja.


title: RedOne

text: Vuosien ponnistelujen jälkeen RedOne sai vihdoin tunnustuksen vuonna 2005. Hän tuotti Darinin ensimmäisen singlen 'Step Up'-nimisen kappaleen, joka saavutti Ruotsin ranking-listan kärjen. RedOne sai myöhemmin Bilal Hajjin usein tekemänsä yhteistyön ansiosta Grammy-palkinnon vuoden skandinaavisesta laulusta. Hän jatkoi tuottamista kanadalaisen laulaja Carl Henryn kanssa. Kappaleista Wish ja Little Mama ansiosta hän sai Juno-palkinnon. Hän työskenteli lisäksi pop-laulaja Britney Spearsin ja säveltäjän Michelle Bellin kanssa vuonna 2005. Hän tuotti kappaleen nimeltä "Money, Love and Happiness."


title: RedOne

text: Vuonna 2006 RedOne tuotti "Bamboo-nimisen" kappaleen, joka nimettiin FIFA World Cup 2006 tunnuskappaleeksi. Osana virallista World Cup-ohjelman brändiä, promootiokappale ansaitsi hänelle tunnustusta. Kansainvälinen jalkapalloliitto (FIFA) päätti tehdä hänestä johtavan tuottajan ja säveltäjän virallisille vuoden 2006 jalkapallon MM-kisoille, jotka järjestettiin Saksassa.


title: RedOne

text: Hän tuotti mashup-remixin Shakiran ja Wyclef Jeanin laulusta "Hips Do not Lie". Laulu oli rikkonut 1,2 miljardin kuuntelukertaa. Bamboo-kappale oli auttanut suosimaan RedOnea merkittävänä tuottajana maailmanmarkkinoilla. RedOne oli itse väittänyt, ettei sillä ollut mitään vaikutusta, mistä hän totesi: "Se oli hyvä asia minulle henkilökohtaiseksi saavutukseksi, mutta toimimalla tai houkuttelemalla brändejä saadakseni enemmän työtä ei sillä ollut suurta vaikutusta etenkään Yhdysvalloissa. Se avasi muutamia ovia, jotka sulkeutuivat nopeasti heti sen jälkeen.


title: RedOne

text: "Bamboon" menestyksen jälkeen RedOne päätti siirtyä New Jerseyyn Yhdysvaltoihimän aloittaakseen uraansa. Hän totesi sanoen, että "se on nyt tai ei koskaan". Aluksi hänen yrityksensä epäonnistuu. Hän taisteli saadakseen edes yhden sopimuksen tuotantoon, menettäen kuitenkin kaikki rahansa. Vastoinkäymisistään huolimatta sekä paluustaan Ruotsiin hänen ponnistelunsa herättivät Epic Recordsin toimitusjohtaja Charlie Marchen huomion. Nämä tapahtumat johtivat RedOnen osallistumaan Jennifer Lopezin remixin tekoon ja muutamiin Menudon demoihin; jotka johtivat RedOnen osallistumaan Kat DeLunan ensimmäisen albumin tuotantoon nimeltä "9 Lives". RedOne esitteli Kat DeLunalle tekemäänsä tuotantoa Marchelle, mikä teki häneen suuren vaikutuksen ja pyysi häntä tuottamaan DeLunan albumin kokonaan.


title: RedOne

text: 2007 RedOne oli kosketuksessa Lady Gaga Management Companyyn. Yhdessä he kirjoittivat kappaleen nimeltä Boys, Boys, Boys. He tuottivat lisäksi suositut hitit, kuten Poker Face ja Just Dance. RedOne jatkoi yhteistyötä Lady Gagan, Mylene Farmerin, Black Porcelainin, New Kids On The Blockin, Mikan, Akonin, Zander Bleckin, Bradyn, Enrique Iglesiasin, Lionel Richien, Cheetah Girlsin, Tami Chynnin, Flipsyden, Paulina Rubion ja RBD:n kanssa. Vuoden 2010 alussa RedOne työsti uutta versiota Michael Jacksonin kappaleesta 'We Are The World'. Kappale on 'We Are the World-remix versio' alkuperäisestä versiosta, jossa kuullaan lukuisten kuuluisuuksien laulavan, muun muassa Justin Bieber, Céline Dion, Miley Cyrus, Adam Levine ja lukuisia muita laulajia. Muun muassa tällä kappaleella katettiin varat Haitin 2010 tammikuussa tapahtuneeseen traagisen maanjäristyksen turvaamiseen.


title: RedOne

text: Marraskuussa 2011 hän tuotti Ranskassa NRJ-radion kuuluisan Top Schedule Jingle, joka laulettiin jokaisen tunnin alussa. Vuonna 2014 hänet valittiin Jeune Afrique -lehden Top 50 kaikkein aikojen vaikutusvaltaisimpien afrikkalaisten joukkoon".


title: RedOne

text: Vuonna 2015 RedOne julkaisi ensimmäisen studioalbuminsa nimeltä RedOne Presents. Hän suunnitteli ottavansa mukaan Lady Gagan, Enrique Iglesiasin, Priyanka Chopran, Stevie Wonderin ja Lionel Richien. Samana vuonna hän aloitti tuottamaan kappaleen "Live Forever" The Band Perrylle. RedOne vahvisti myöhemmin vuonna 2015 kokouksessa olevansa Lady Gagan kappaleiden tuottaja hänen viidennessä albumissa. Hän lopulta päätyi tuottamaan kuitenkin vain yhden kappaleen Lady Gagan Joanne-levylle.


title: RedOne

text: Vuonna 2014 Redone julkaisi hitin Don't You Need Somebody yhteistyössä Enrique Iglesiasin, R. Cityn, Serayahin ja Shaggyn kanssa.


title: RedOne

text: Lokakuun lopulla 2017 hän julkaisi singlen 'Boom Boom', jossa esiintyivät Daddy Yankee, French Montana ja Dinah Jane. Kappale oli ylittänyt 25 miljoonaa katselukertaa 24 tunnissa.2018 - Matt Terry "Original"


title: RedOne

text: 2018 - Álvaro Soler "La Cintura"


title: RedOne

text: 2018 - Jordan Smith - "Please", "Love Her Better"


title: Teemu Suninen

text: Teemu Suninen (s. 1. helmikuuta 1994) on suomalainen autourheilija. Hän kilpailee nykyisin rallissa. Hänen kartanlukijanaan toimii kaudesta 2019 alkaen Marko Salminen. Aiemmin hänen kartanlukijanaan toimi Mikko Markkula. Sunista pidetään yhtenä Suomen lupaavimmista rallikuljettajista.


title: Teemu Suninen

text: Suninen aloitti uransa kartingin parissa ja saavutti lajin Suomen mestaruuden lisäksi EM-pronssia ja oli MM-kisassa neljäs. Hän ajoi kaudella 2012 rallicrossin EM-sarjassa. Uran neljännessä rallicross-kilpailussa Saksassa tuli jo voitto.


title: Teemu Suninen

text: Vuonna 2013 Suninen vaihtoi ralliin. Hän ajoi ensimmäisen WRC-osakilpailunsa vuoden 2014 Suomen rallissa WRC3-luokassa. Suninen voitti luokan osakilpailun ylivoimaisesti ja oli kokonaistuloksissakin peräti 17.


title: Teemu Suninen

text: Vuonna 2015 Suninen ajoi WRC 2-luokassa pääsääntöisesti Toni Gardemeisterin TGS Worldwide -tallin Skoda Fabia S2000 autolla. Portugalin, Sardinian ja Suomen MM-rallit Suninen ajoi Team Orecan WRC 3 -luokan Citroenilla. Saksan, Korsikan ja Katalonian asvalttiralleissa alla oli Orecan uusi Ford Fiesta R5. Kauden päätteeksi Suninen oli yhdeksännellä sijalla sekä WRC 2 että WRC 3 luokkien MM-pisteissä.


title: Teemu Suninen

text: Vuonna 2016 Suninen ajoi WRC 2-luokassa Škodan uudella Fabia R5:lla sekä TGS Worldwiden että Team Orecan ajattamana. Suninen ajoi useita luokkavoittoja ja Sardinian MM-rallin yleiskilpailussa kahdeksanneksi. Kauden loppupisteissä Suninen oli WRC 2-luokan toinen, kymmenen pistettä Esapekka Lapille jääneenä. Kokonaiskilpailussa pisteet oikeuttivat 18. sijalle.


title: Teemu Suninen

text: Vuonna 2017 Suninen pääsi M-Sportin tehdaskuljettajaksi. Suninen kilpaili kauden pääasiassa WRC 2-luokan kalustolla mutta pääsi ajamaan Suomen MM-rallin täysiverisellä WRC-autolla. WRC debyyttikisasta Suomessa irtosi hienosti neljäs sija. WRC 2-luokan lopputuloksissa kauden päätteeksi Suninen sijoittui kolmanneksi.


title: Teemu Suninen

text: Vuonna 2018 Suninen on jatkanut kilpailemista M-Sportin Ford Fiestalla. Portugalin rallista tuloksena oli uran ensimmäinen palkintokorokesijoitus Thierry Neuvillen ja Elfyn Evansin takana.


title: Vika Jigulina

text: Vika Jigulina (s. 18. helmikuuta 1986 Cahul, Moldova) on venäläis-romanialainen DJ, tuottaja ja laulaja. Hän on ollut vuodesta 2010 lähtien Romanian kansalainen. Romaniassa hän on työskennellyt DJ:nä Radio 21:lle ja Vibe FM:lle. Jigulina on tehnyt remiksejä ATB:n, Tomcraftin, Steve Angellon, Sebastian Ingrosson ja muiden lukuisten artistien kanssa. Jigulinan ensimmäinen soolosingle ”Memories” julkaistiin 29. syyskuuta 2012.


title: Vika Jigulina

text: Singlet


title: Carlo Schmid

text: Carlo Schmid (alkujaan "Karl Johann Martin Heinrich Schmid", 3. joulukuuta 1896 Perpignan, Ranska – 11. joulukuuta 1979 Bad Honnef, Länsi-Saksa) oli länsisaksalainen sosiaalidemokraattinen poliitikko, lakimies ja kirjailija.


title: Carlo Schmid

text: Carlo Schmid syntyi Etelä-Ranskan Perpignanissa, jossa hänen Württembergistä kotoisin ollut isänsä toimi Toulousen yliopiston professorina. Schmidin äiti oli ranskalainen ja pojasta tuli täysin kaksikielinen. Vuoden päästä Carlo Schmidin syntymästä perhe muutti Stuttgartiin, jossa Carlo Scmid kävi koulunsa ja pääsi ylioppilaaksi keväällä 1914. Schmid aloitti uransa asianajajana ja toimi vuodesta 1929 opettajana Tübingenin yliopistossa. Toisen maailmansodan jälkeen hänestä tuli Württemberg-Hohenzollernin osavaltion ensimmäisen hallituksen muodostaja ja hän toimi myöhemmin muun muassa osavaltion oikeusministerinä. Saksan sosiaalidemokraattisen puolueen luottamustehtäviin Schmid tuli 1945 ja nimitettiin 1949 puoluehallituksen jäseneksi. Samana vuonna hänet valittiin myös liittopäiville, joiden ulkoasiainvaliokunnan puheenjohtajana hän toimi vuoteen 1953 saakka. Hän toimi liittopäivien puhemiehistössä 1949–1966 ja 1969–1972.


title: Carlo Schmid

text: Vuonna 1958 Schmid oli sosiaalidemokraattien ehdokkaana liittopresidentin vaalissa, mutta hävisi toisella kierroksella CDU:n Heinrich Lübkelle.


title: Carlo Schmid

text: Schmid toimi liittoneuvoston osavaltiosuhteista vastaavana ministerinä (?, ) Kurt Georg Kiesingerin hallituksessa 1966–1969. Sen jälkeen Schmid vastasi kuolemaansa 1979 saakka Saksan ja Ranskan välisistä suhteiden koordinoinnista.


title: Yang di-Pertuan Besar

text: Yang di-Pertuan Besar (myös muodossa "Yamtuan Besar") on Malesian Negeri Sembilanin osavaltion hallitsijan arvonimi. "Yang di-Pertuan Besar" on myös vuorollaan "Yang di-Pertuan Agong", eli Malesian kuningas.


title: Yang di-Pertuan Besar

text: Negeri Sembilanin monarkia poikkeaa muista Malesian sulttaanikunnista siinä, että hallitsijan arvo ei ole perinnöllinen, vaan maan hallitsijan valitsevat neljä heimopäällikköä keskuudestaan.


title: Yang di-Pertuan Besar

text: Ensimmäinen "Yang di-Pertuan Besar" oli Raja Melewar, joka yhdisti yhdeksän pientä paikallisten päälliköiden hallitsemaa valtiota Negeri Sembilaniksi.


title: Lömsö

text: Lömsö on saari Paraisiin kuuluvassa Houtskarissa. Saaren pinta-ala on vajaa kuusi neliökilometriä ja sillä asuu ympärivuotisesti 33 asukasta. Kesäisin saaren asukasluku moninkertaistuu. Lömsö sijaitsee aivan Houtskarin pääsaaren tuntumassa ja yhdistetty siihen Kivimon lossilla.


title: Lömsö

text: Saariston rengastie kulkee Lömsön läpi. Kivimo sund Lömsön eteläpuolella erottaa saaren Houtskarin pääsaaresta, Huvudlandetista ja Lömsön pohjoispuolella olevaan saarelle on siltayhteys Södersundin yli Jöutmon saareen, jonka pohjoisosassa sijaitsee Björkön kylä. Lömsössä sijaitsee Kivimon kylä, josta on lossiyhteys Huvudlandetiin Roslaxin kylään ja lossin korvaamista sillalla on suunniteltu jo vuosia.


title: Ei se mennyt niin

text: Ei se mennyt niin on suomalaisartisti Anna Erikssonin kappale hänen kuudennelta, "Sinusta sinuun" -studioalbumilta. Universal Music julkaisi kappaleen albumin ensimmäisenä singlenä vuonna 2005. Kappaleen ovat säveltäneet ja sanoittaneet yhteistyössä Eriksson ja Sipe Santapukki.


title: Ei se mennyt niin

text: Single julkaistiin vain promootiotarkoitukseen, joten se ei sijoittunut lainkaan singlelistalle. Radiosoitossa kappale kuitenkin menestyi hyvin nousten parhaimmillaan kolmanneksi soitetuimmaksi radiokappaleeksi.


title: Luettelo brittiläiseen imperiumiin kuuluneista alueista

text: Tämä luettelo käsittelee brittiläiseen imperiumiin kuuluneita alueita.


text: Lihavoidut alueet ovat edelleenkin Yhdistyneen kuningaskunnan hallinnassa. Luettelossa mainitut Kansainliiton mandaattialueet tulivat Ison-Britannian hallintaan vasta ensimmäisen maailmansodan jälkeen.


title: Kingsville

text: Kingsville on ainakin seuraavien paikkojen nimi:


title: Johorin sulttaani

text: Johorin sulttaani on Malesian Johorin osavaltion hallitsija. Sulttaani toimii myös vuorollaan Malesian kuninkaana.


title: Johorin sulttaani

text: Malakka-Johorin monarkkisuvun juuret ulottuvat aina Srivijayan valtakunnan aikoihin. Valtakunnan viimeinen hallitsija Paramesvara pakeni Majapahitien valloituksia maan pääkaupungista, Sumatralla sijainneesta Palembangista Temasekiin, nykyiseen Singaporeen vuonna 1388. Vuonna 1402 hän jatkoi edelleen Malakan niemimaalle, mihin hän perusti Malakan sulttaanikunnan, joka hallitsi Malaijien saaristoa 1500-luvulle asti. Malakassa Paramesvara kääntyi islamiin ja otti nimekseen Iskandar Shah. Islamiin kääntymisen myötä hänen hallitsijan arvonimekseen tuli sulttaani, joka on islamilainen hallitsijan arvonimi.


title: Johorin sulttaani

text: Kun portugalilaiset valloittivat Malakan vuonna 1511, maan sulttaani pakeni Johoriin, mihin syntyi Johoren sulttaanikunta. Hänen jälkeensä vallassa ovat olleet hänen perillisensä. Myös Perakin Perakin hallitsijasuku polveutuu Malakan sulttaanikunnan hallitsijoista.


title: Gerhard Schröder (CDU)

text: Gerhard Schröder (11. syyskuuta 1910 Saarbrücken – 31. joulukuuta 1989) oli länsisaksalainen kristillisdemokraattista unionia (CDU) edustanut poliitikko. Hän toimi Saksan liittoneuvoston sisäministerinä 1953–1961, ulkoministerinä 1961–1966 ja puolustusministerinä 1966–1969. Vuoden 1969 liittopresidentinvaaleissa hän hävisi niukasti sosiaalidemokraatti Gustav Heinemannille.


title: Gerhard Schröder (CDU)

text: Saarbrückeniläisen rautatievirkailijan pojaksi syntynyt Schröder opiskeli oikeustiedettä Königsbergin yliopistossa, kaksi lukukautta Edinburghin yliopistossa Skotlannissa ja lopuksi Bonnin yliopistossa. Hän toimi asianajajana 1930-luvulla, liittyi Hitlerin kansallissosialistiseen puolueeseen ja myös sen puolisotilaalliseen Sturmabteilungiin ja palveli sitten Natsi-Saksan asevoimissa rivimiehenä. Sodan jälkeen hän jatkoi lakimiehenä elinkeinoelämän palveluksessa, kunnes tuli valituksi liittopäiville CDU:n edustajana 1949.


title: Gerhard Schröder (CDU)

text: Sisäministerinä 1953–1961 Schröder ajoi voimakkaasti kommunistisen puolueen kieltämistä Länsi-Saksassa, mikä toteutuikin. Hänen nimittämisensä ulkoministeriksi herätti oppositiossa kritiikkiä hänen natsitaustansa vuoksi. Siinä virassa hän korosti hyviä suhteita Yhdysvaltoihin mutta halusi myös neutralisoida suhteita Puolan ja muiden Neuvostoliiton valtapiiriin joutuneitten Itä-Euroopan maiden kanssa.


title: Aksakov

text: Aksakov () on seuraavien henkilöiden sukunimi:


title: Jeesuksen ristiinnaulitseminen

text: Jeesus ristiinnaulittiin Golgatalla Juudeassa Jerusalemin kaupunginmuurien ulkopuolella noin vuonna 30–33 jaa. pääsiäisen aikoihin. Evankeliumien mukaan juutalaiset tahtoivat useaan kertaan kivittää Jeesuksen muun muassa hänen opetustensa tähden, kun hän antoi ihmisten syntejä anteeksi ja sanoi Jumalaa isäkseen, mutta juutalaiset fariseukset ja ylipapit myös pelkäsivät Jeesuksen suosion lisääntyvän ja Rooman valtakunnan reaktiota. Juudaksen kavallettua Jeesuksen hänet vangittiin ja vietiin ylipappien Hannas ja Kaifaksen kuulusteltavaksi Sanhedrin neuvoston eteen. Roomalainen prefekti Pontius Pilatus tuomitsi Jeesuksen ruoskittavaksi ja lopulta hänet ristiinnaulittiin. Tapahtuma kuvataan Uuden testamentin neljässä evankeliumissa ja siitä on joitakin mainintoja myös Raamatun ulkopuolella. Kollektiivisesti tapahtumaan viitataan passiona. Nykytutkijat näkevät Jeesuksen kasteen ja ristiinnaulitsemisen kahtena keskeisenä historiallisena tosiasiana Jeesuksesta.


title: Jeesuksen ristiinnaulitseminen

text: Kristittyjen mukaan Jeesus oli Jumalan Poika, joka kuolemansa jälkeen nousi kolmantena päivänä kuolleista. Ylösnousemus on kristinuskon keskeinen uskonkappale. Tyhjästä rististä tuli kristinuskon ehkä tunnetuin symboli Jeesuksen ristinkuoleman sekä ylösnousemuksen johdosta.


title: Jeesuksen ristiinnaulitseminen

text: Tiedot Jeesuksen ristiinnaulitsemisesta perustuvat neljän evankeliumin kertomuksiin sekä tietoon siitä, millaisia tuon ajan roomalaiset ristiinnaulitsemiset olivat. Roomalaiset sotilaat ristiinnaulitsivat Jeesuksen noin vuonna 30–33 jaa. Ristiinnaulitseminen oli käytäntönä vakiintunut teloitustapa Välimeren alueella. Kuolemantuomiota edelsi Jeesuksen julkinen elämä, joka herätti kannatusta ja vastustusta.


title: Jeesuksen ristiinnaulitseminen

text: Evankeliumien mukaan Jeesus kävi temppelissä opettamassa, mikä herätti kannatusta ja vastustusta juutalaisten keskuudessa. Useaan kertaan osa juutalaisista tahtoi kivittää Jeesuksen hänen opetustensa tähden. Jeesus puhui siitä, että hän ja Isä ovat yhtä. Hän puhui myös siitä, että hän on Hyvä Paimen, ja hänen lampaansa kuulevat hänen äänensä, mutta nämä jotka tahtoivat kivittää hänet eivät olleet hänen lampaitaan. Kivittäjät sanoivat, että Jeesus tekee itsensä Jumalaksi, vaikka on ihminen ja se oli heidän mielestään jumalanpilkkaa. Jeesus vastasi jumalanpilkkasyytöksiin, ”Eikö teidän laissanne sanota: ’Minä sanoin: te olette jumalia.’ Niitä, jotka saivat Jumalan ilmoituksen, sanotaan siis jumaliksi, eikä pyhiä kirjoituksia voi tehdä tyhjäksi. Isä on minut pyhittänyt ja lähettänyt maailmaan. Kuinka te voitte väittää minun pilkkaavan Jumalaa, kun sanon olevani Jumalan Poika? Jos minä en tee Isäni tekoja, älkää uskoko minua. Mutta jos teen, uskokaa tekojani, vaikka ette minua uskoisikaan. Silloin te opitte ymmärtämään, että Isä on minussa ja minä olen Isässä.”


title: Jeesuksen ristiinnaulitseminen

text: Jeesuksen herätettyä Lasaruksen kuolleista monet juutalaiset, jotka sen näkivät uskoivat Jeesukseen, mutta muutamat menivät fariseusten luokse ja kertoivat mitä Jeesus oli tehnyt. Ylipapit ja farisekset kutsuivat neuvoston koolle ja kysyivät siltä: ”Mitä meidän pitäisi tehdä? Se mies tekee paljon tunnustekoja. Jos annamme hänen jatkaa näin, häneen uskovat kohta kaikki, ja silloin roomalaiset tulevat ja ottavat meiltä sekä tämän pyhän paikan että koko kansamme.” Silloin ylipappi Kaifas sanoi: ”Te ette ymmärrä yhtään mitään. Ettekö te käsitä, että jos yksi mies kuolee kansan puolesta, se on teille parempi kuin että koko kansa joutuu tuhoon?” Siitä päivästä lähtien neuvoston tavoitteena oli surmata Jeesus. Jeesus ei enää liikkunut avoimesti Juudeassa. Jeesus oleskeli Efraim-nimisessä kaupungissa opetuslapsineen. Jeesus meni Lasaruksen kotikaupunkiin Betaniaan, jossa hänet voideltiin ja sieltä hän ratsasti aasilla Jerusalmiin pääsiäisjuhlille. Hän puhui kuolemastaan ja ihmisten epäuskosta sekä pesi opetuslasten jalat. Jeesuksen viimeisellä aterialla hän kertoi kavaltajansa. Aterian yhteydessä Jeesus sanoi: "Minä annan teille uuden käskyn: rakastakaa toisianne! Niin kuin minä olen rakastanut teitä, rakastakaa tekin toinen toistanne. Kaikki tuntevat teidät minun opetuslapsikseni, jos te rakastatte toisianne. Jeesus sanoi opetuslapsilleen menevänsä Isä luo tekemään heille asuinsijan ja olevansa tie, totuus ja elämä. Eikä kukaan pääsisi Isän luo muuten kuin Jeesuksen kautta. Silloin hän myös rohkaisi heitä ja antoi lupauksen Pyhästä Hengestä, jonka häneen uskovat voisivat saada puolustajaksi.


title: Jeesuksen ristiinnaulitseminen

text: Opetuslasten seurassa ollessaan Jeesus vangittiin Getsemanen puutarhassa. Hän oli siellä rukoilemassa yöllä ja pyysi opetuslapsia valvomaan hänen kanssaan, vaikka he nukahtelivat. Juudas oli saanut kolmekymmentä hopearahaa palkkioksi Jeesuksen kavaltamisesta ja hän osoitti suudelmalla Jeesuksen sotilaille, joiden seurassa hän tuli puutarhaan. Jeesus vangittiin köysillä ja vietiin Hannaksen eteen, joka oli ylipappi Kaifaksen appi.


title: Jeesuksen ristiinnaulitseminen

text: Sotilaat toivat Jeesuksen ylipappi Hannaksen luo, joka kysyi Jeesukselta hänen opetuslapsistaan ja opetuksestaan. Jeesus vastasi: "Minä olen puhunut julkisesti, koko maailman kuullen. Olen aina opettanut synagogissa ja temppelissä, kaikkien juutalaisten kokoontumispaikoissa. Salassa en ole puhunut mitään. Miksi sinä minulta kysyt? Kysy kuulijoiltani, mitä olen heille puhunut. He kyllä tietävät, mitä olen sanonut." Jeesuksen vastattua näin, yksi lähellä seisovista vartijoista löi häntä kasvoihin ja sanoi: "Noinko sinä vastaat ylipapille?" Jeesus sanoi miehelle: "Jos puhuin väärin, osoita, mikä puheessani oli sopimatonta. Jos taas puhuin oikein, miksi lyöt minua?" Hannas lähetti Jeesuksen köysissä ylipappi Kaifaksen luo.


title: Jeesuksen ristiinnaulitseminen

text: Kaifaksen luota Jeesus vietiin maaherran palatsiin. Pilatus kysyi mistä juutalaiset Jeesusta syyttivät, eikä tahtonut tuomita Jeesusta vaan toivoi juutalaisten tuomitsevan Jeesuksen heidän omien lakiensa mukaan. Tähän juutalaiset vastasivat, etteivät he voi tuomita ketään kuolemaan. Pilatus kysyi Jeesukselta, Oletko sinä juutalaisten kuningas? Jeesus vastasi, itsekö sinä niin ajattelet, vai ovatko muut sanoneet minusta niin? Pilatus sanoi, "olenko minä mikään juutalainen? Oma kansasi ja ylipapit sinut ovat minulle luovuttaneet. Mitä sinä olet tehnyt?" Jeesus vastasi: "Minun kuninkuuteni ei ole tästä maailmasta. Jos se kuuluisi tähän maailmaan, minun mieheni olisivat taistelleet, etten joutuisi juutalaisten käsiin. Mutta minun kuninkuuteni ei ole peräisin täältä." "Sinä siis kuitenkin olet kuningas?" Pilatus sanoi. Jeesus vastasi: "Itse sinä sanot, että olen kuningas. Sitä varten minä olen syntynyt ja sitä varten tullut tähän maailmaan, että todistaisin totuuden puolesta. Jokainen, joka on totuudesta, kuulee minua." "Mitä on totuus?" kysyi Pilatus. Tämän sanottuaan Pilatus meni taas ulos juutalaisten luo ja sanoi heille: "En voi havaita hänen syyllistyneen mihinkään rikokseen.


title: Jeesuksen ristiinnaulitseminen

text: Pääsiäisenä oli tapana päästää vanki vapaaksi. Pilatus ehdotti vaihtoehdoksi Barabbaan, murhamiehen vapauttamista tai Jeesuksen. Silloin ihmiset alkoivat huutamaan palatsin edessä "Päästä Barabbas!". Barabbas oli kaupungissa puhjenneen mellakan ja murhan tähden vangittu mies. Pilatus vetosi uudestaan heihin, sillä hän halusi vapauttaa Jeesuksen. Mutta he huusivat vastaan: "Ristiinnaulitse, ristiinnaulitse!" Pilatus sanoi kolmannen kerran: "Mitä pahaa hän sitten on tehnyt? En ole havainnut mitään, minkä vuoksi hänet pitäisi tuomita kuolemaan. Minä päästän hänet vapaaksi, kunhan olen antanut kurittaa häntä." Mutta he eivät antaneet periksi vaan huusivat yhä kovemmin ja vaativat, että Jeesus oli ristiinnaulittava. Huutonsa voimalla he saivat tahtonsa läpi ja Pilatus päätti lopulta suostua heidän vaatimukseensa.


title: Jeesuksen ristiinnaulitseminen

text: Jeesus tuomittiin kapinan lietsomisesta perjantaiaamuna prefekti Pontius Pilatuksen hallintopalatsissa, minne juutalaispapit olivat hänet luovuttaneet. Oikeudenkäynnin tapahtumista ei ole luotettavina pidettäviä kuvauksia. Sen jälkeen Jeesus ruoskittiin ja hänet kuljetettiin Via Dolorosaa eli kärsimysten tietä pitkin teloituspaikalle Jerusalemin muurien ulkopuolelle. Tavan mukaan tuomittu joutui itse kantamaan oman teloituspuunsa poikkipuun, joka sidottiin hänen harteilleen; pystypuu oli jo pystytetty teloituspaikalle. Matteuksen, Markuksen ja Luukkaan evankeliumien mukaan Jeesuksen puuta kantoi kuitenkin hänen puolestaan Simon Kyreneläinen. Johanneksen mukaan Jeesus kantoi puunsa itse. On mahdollista, että ruoskittu Jeesus oli liian heikko kantamaan puuta koko matkan.


title: Jeesuksen ristiinnaulitseminen

text: Teloituspaikka sijaitsi Jerusalemin muurien ulkopuolella. Sitä nimitettiin Golgataksi, ’Pääkalloksi’. Nimitys saattoi johtua siitä, että paljas kallio muistutti pääkalloa. Nimitys saattoi tulla myös siitä, että paikalla lojui aiemmin teloitettujen pääkalloja, jotka eivät olleet kelvanneet koirille. Golgatan sijaintia ei tiedetä. Se saattoi sijaita Öljymäellä tai Jerusalemin pohjoispuolella tai nykyisen Pyhän Haudan kirkon paikalla.


title: Jeesuksen ristiinnaulitseminen

text: Evankeliumit eivät kuvaile itse ristiinnaulitsemista, sillä toimenpide oli sen ajan lukijoille muutenkin tuttu. Ristiinnaulitsemisen tapa vaihteli: joskus käytettiin pelkkää paalua ja joskus X-kirjaimen muotoista teloituspuuta. Kun käytettiin poikkipuuta, kuten ilmeisesti Jeesuksen kohdalla, se saatettiin kiinnittää tavallisen ristinmuodon lisäksi myös pystypuun päälle T:n muotoseksi ristiksi. Ristiinnaulittavan kädet sidottiin tai naulattiin poikkipuuhun, joka nostettiin pystypuun varaan. Naulat lyötiin ranteiden tai käsivarsien läpi. Evankeliumeissa ei kerrota tarkkaan sitä, naulattiinko myös Jeesuksen jalat kiinni ristiin.


title: Jeesuksen ristiinnaulitseminen

text: Evankeliumien mukaan Jeesuksen vaatteet riisuttiin ja jaettiin sotilaille vasta teloituspaikalla, vaikka tapana olikin tuoda teloitettavat paikalle jo alastomina. Jeesuksen vaatetuksesta ristillä, kuten mahdollisesta lannevaatteesta, ei tiedetä. Teloitusta oli katsomassa useita ihmisiä, joiden kerrotaan pilkanneen Jeesusta. Paikalla olleessa taulussa, joka oli ehkä ristiin kiinnitetty, luki Jeesuksen tuomion syynä ”Juutalaisten kuningas”.


title: Jeesuksen ristiinnaulitseminen

text: Evankeliumien mukaan Jeesuksen kanssa ristiinnaulittiin kaksi muutakin rikollista, mutta murhaaja nimeltään Barabbas sen sijaan vapautettiin Jeesuksen sijasta. Markuksen ja Matteuksen mukaan Jeesuksen viimeiset sanat ristillä olivat psalmin 22 mukaisesti ”Jumalani, Jumalani, miksi hylkäsit minut?” Luukkaan mukaan hän sanoi ”Isä, sinun käsiisi minä uskon henkeni” ja Johanneksen mukaan ”Se on täytetty”.


title: Jeesuksen ristiinnaulitseminen

text: Maurice Caseyn mukaan Jeesus ripustettiin ristille kello 9 aamulla, ja hän kuoli kello 3 iltapäivällä. Hän kuoli poikkeuksellisen nopeasti, vain muutamassa tunnissa. Tom Holménin mukaan mahdollisesti hänen heikko kuntonsa ankaran ruoskimisen jälkeen nopeutti kuolemaa. Holménin mukaan Jeesuksen varsinaisesta kuolinsyystä ei ole varmuutta, mutta mahdollisesti sen aiheuttivat verenhukka, kuivuminen ja šokki.


title: Jeesuksen ristiinnaulitseminen

text: Jeesus itse sanoi kauan ennen vangitsemistaan, ettei kukaan hänen henkeään riistä vaan hän itse antaa sen oman henkensä, koska hänellä on valta antaa se ja valta ottaa se takaisin jälleen, sen käskyn hän oli saanut Isältään. Matteuksen ja Markuksen mukaan ristillä Jeesus huusi suurella äänellä ja antoi henkensä. Johanneksen mukaan Jeesus sanoi (tai huusi) ristillä "Se on täytetty" ja antoi henkensä. Luukas kuuli myös huudon sekä Jeesuksen mm. sanovan "Isä, sinun käsiisi minä annan henkeni." Ristiinnaulitsemista suorittaneet sadanpäänmies ja sotilaat näkivät, kuinka Jeesus antoi henkensä, he peljästyivät maanjäristystä ja sanoivat "Totisesti tämä oli Jumalan Poika". Paavali ja Johannes viittaavat kirjeissään siihen, että uskovat Jeesukseen, joka antoi henkensä.


title: Jeesuksen ristiinnaulitseminen

text: Markuksen evankeliumin mukaan Jeesuksen kuoltua Temppelin esirippu repeytyi kahtia ylhäältä alas. Tästä ei kuitenkaan ole mainintaa missään juutalaisessa lähteessä. Markus kertoo myös auringon pimentyneen kolmeksi tunniksi keskipäivästä kello kolmeen. Matteus mainitsee Jeesuksen kuolemaa seuranneen maanjäristyksen.


title: Jeesuksen ristiinnaulitseminen

text: Evankeliumien mukaan Joosef Arimatialainen pyysi Pilatukselta Jeesuksen ruumiin ja hautasi hänet hautaan, jonka oli itselleen teettänyt. Jeesuksen hautaustavasta ei ole yksimielisyyttä. Yhden teorian mukaan Jeesus jätettiin ristille haaskalintujen ja koirien syötäväksi, kuten roomalaisilla oli tapana tehdä teloitetun häpäisemiseksi. Jeesus saatettiin myös heittää rikollisten joukkohautaan, kuten maakuoppaan tai kallioluolaan, tai hänet saatettiin haudata kristityille tuntemattomaan hautaan.


title: Jeesuksen ristiinnaulitseminen

text: Kristityt uskovat Jeesuksen nousseen kuolleista hautauksen jälkeen. Joidenkin tutkijoiden mukaan Jeesuksen hauta saattoikin olla tyhjä seuraavana päivänä.


title: Jeesuksen ristiinnaulitseminen

text: Sekä apostoli Pietari että apostoli Paavali totesivat, että Jeesuksen ylösnousemus on kristinuskon kulmakivi. Paavalin mukaan ”ellei Kristusta ole herätetty, silloin meidän julistuksemme on turhaa puhetta, turhaa myös teidän uskonne.” Kristityt viettävät Kristuksen ristiinnaulitsemisen ja kuoleman muistoksi vuosittain pitkäperjantaita. Päivän sanoma on, että Kristus on kuollut ihmisten edestä ja hänen sovitustyönsä on täytetty.


title: Jeesuksen ristiinnaulitseminen

text: Risti on Jeesuksen ristiinnaulitsemisen johdosta kristinuskon perussymboli, Jumalan rakkauden, sovituksen ja lunastuksen merkki. Kirkon alttarilla on usein ristiinnaulitun Kristuksen kuva eli krusifiksi.


title: Jeesuksen ristiinnaulitseminen

text: Kymmenet Filippiinien roomalaiskatoliset uskovaiset eläytyvät Kristuksen kärsimyksiin antamalla ristiinnaulita itsensä joka vuosi pitkänäperjantaina.


title: Jeesuksen ristiinnaulitseminen

text: Nykytutkijat näkevät Jeesuksen kasteen ja ristiinnaulitsemisen kahtena keskeisenä historiallisena tosiasiana Jeesuksesta. Esimerkiksi Auvinen (2009) toteaa, että ristiinnaulitsemisen häpeällisyys sen ajan maailmassa ja sen vaikea selitettävyys on todiste siitä, että varhaiskristityt eivät vain keksineet tällaista itselleen hankalaa tapahtumaa.


title: Jeesuksen ristiinnaulitseminen

text: Jeesuksen ristiinnaulitsemisen tarkasta vuodesta ei ole historiallista varmuutta. Se tiedetään, että kuolemantuomion antanut Juudean roomalainen prefekti Pontius Pilatus oli virassa vuosina 26–36. Esimerkiksi Holmén ja Kankaanniemi (2009) pitävät vuotta 30 todennäköisimpänä Jeesuksen kuolinvuotena, joskin myös vuosi 33 on mahdollinen, jos ristiinnaulitseminen tapahtui, kuten oletetaan, perjantaina Nisankuun 14. päivänä.


title: Jeesuksen ristiinnaulitseminen

text: Tieto Jeesuksen viimeisten päivien tapahtumista eli kärsimyshistoriasta siirtyi luultavasti silminnäkijöiden aloittamalla suullisella traditiolla eteenpäin varhaisessa seurakunnassa sen ensimmäisten vuosikymmenten ajan. Sen jälkeen kertomus kirjattiin neljään evankeliumiin vielä ensimmäisen vuosisadan jaa. aikana. Evankeliumeihin kirjatuista tapahtumista on enää vaikea sanoa, mikä osa niistä on silminnäkijäkuvausta ja mikä muuntunutta suullista traditiota. Neljästä kanonisoidusta evankeliumista Markuksen evankeliumia pidetään niin sanotussa kaksilähdeteoriassa vanhimpana, ja Matteus sekä Luukas olisivat käyttäneet sitä kärsimyshistorian lähteenään jonkin toisen lähteen ohella. Johannes taas on mahdollisesti hyödyntänyt Markuksen kanssa yhteistä, vanhempaa lähdettä. Kaikkien neljän evankeliumin kertomukset eroavat toisistaan painotuksiltaan ja yksityiskohdiltaan, ja ne heijastelevat kunkin kirjoittajan omia tavoitteita. Lisäksi Vanhassa testamentissa annetut ennustukset ovat saattaneet vaikuttaa evankeliumien antamiin kuvauksiin.


title: Jeesuksen ristiinnaulitseminen

text: Jeesuksen ristiinnaulitseminen mainitaan evankeliumien lisäksi myös niitä vanhemmissa Paavalin kirjeissä (1. Kor 2:2; Gal. 3:1; Fil 2:8).


title: Jeesuksen ristiinnaulitseminen

text: Raamatun ulkopuolella tapahtuman mainitsee lyhyesti juutalainen historiankirjoittaja Flavius Josefus vuonna 93.


title: Jeesuksen ristiinnaulitseminen

text: Nykypäivään säilyneessä muodossaan Josefuksen teksti tosin on tutkijoiden mukaan liian kristillistä ollakseen kokonaan Josefuksen kirjoittamaa. Roomalainen Tacitus mainitsee ristiinnaulitsemisen toisen vuosisadan alussa.


title: Jeesuksen ristiinnaulitseminen

text:
Justinos Marttyyri viittaa Juutalaisten tietäneen Jeesuksen ylösnousemuksesta ja miten profetiat liittyivät siihen.
Talmudin mahdollinen maininta. Mahdollinen viittaus (riippui, ripustettu) Luuk 23:39 ja Gal 3:13.


title: Jeesuksen ristiinnaulitseminen

text: Jeesus on islamin yksi profeetta, 600-luvulla kirjoitettu Koraani kiistää Jeesuksen ristiinnaulitsemisen.


title: Kolme pientä porsasta

text: Kolme pientä porsasta on vanha satu, jossa porsaat rakentavat kolme taloa erilaisista materiaaleista. Iso paha susi onnistuu puhaltamaan kumoon kaksi ensimmäistä taloa, jotka porsaat tekivät oljenkorsista ja puusta. Kolmatta tiilestä tehtyä taloa se ei pysty kaatamaan.


title: Kolme pientä porsasta

text: Satu julkaistiin ensimmäisen kerran vuonna 1843. Vuonna 1933 Disney-yhtiö julkaisi satuun perustuvan samannimisen lyhytelokuvan. Myöhemmin porsaat samoin kuin susikin, Sepe Susi, ovat tulleet tunnetuiksi myös Disneyn sarjakuvahahmoina.


title: Juho Savio

text: Juho Savio (25. joulukuuta 1899, Hartola - 3. marraskuuta 1965 Helsinki) oli ekonomi ja Intian kunniapääkonsuli (Honorary Consul General for India). Juho Savio valmistui ekonomiksi 1922. Hän toimi G:A:Serlachius AB:n kirjeenvaihtajana, kassanhoitajana ja tilastonhoitajana 1918-1919, 1920-1921 sekä sen jälkeen Suomen Sahanomistajayhdistyksen kirjeenvaihtajana vuoteen 1923.


title: Juho Savio

text: Siirryttyään Ranskaan hän toimi aluksi Jules Meensin puutavaraliikkeessä Rouenissa ja sitten G.F. Neame & Co. Ltd:llä Pariisissa. Palattuaan takaisin Suomeen v. 1925 hän toimi Suomen Puuliiton Myynti Oy:n prokuristina ja sitten johtokunnan jäsenenä sekä Suomen Propsinviejien yhdistyksen sihteerinä ja asiamiehenä. V. 1931 hän tuli Aunuksen Puuliike Oy:n apulaisjohtajaksi, ja työskenteli samanaikaisesti Oy Woodsellers AB:ssa, jonka johtokunnan jäsenenä hän oli 1933-39. Ennen talvisotaa hän siirtyi Enso-Gutzeit Oy:n palvelukseen, kunnes hän kesällä 1941 tuli Foresta Oy:n johtajaksi. Oltuaan sitten Suomen puunvalmisteteollisuuden vientiyhdistyksen toimitusjohtajana 1945-48, hän siirtyi 1948 Puutalo Oy:n kaupalliseksi johtajaksi, missä tehtävässä hän toimi myös sen jälkeen, kun Puutalo Oy muuttui Myyntiyhdistys Puutaloksi. Hän oli myös Suomalaiset Intian ystävät ry:n perustajajäsen ja tämä yhdistyksen hallituksen puheenjohtaja vuosina 1949-1963. Intian kunniapääkonsuliksi johtaja Savio nimitettiin v. 1953.


title: Juho Savio

text: Juho Savio oli puutavaramies, joka ilmeisesti aluksi liikeasioissa on perehtynyt Intian oloihin ja sitten ruvennut harrastamaan Intiaa muutenkin, mm. Suomen Intian ystävien perustajajäsenenä, ja ennen kaikkea kääntäjänä. Jo 1952 hän julkaisi sanskrit-otteilla varustetun pienen ”Upanishad”-valikoiman. Vuonna 1962 hän julkaisi noin 450 sivua käsittävän lyhennelmän ”Ramajana”-eepoksesta, ja seuraavana vuonna melkein saman kokoisen lyhennelmän yhtä kuuluisasta ”Mahabharata”-kansaneepoksesta.


title: Juho Savio

text: Ulkoasiainministeriön ja Intian vastaavan viranomaisen välisestä kirjeenvaihdosta vuodelta 1953 ilmenee, että Juho Savion virallinen nimike oli kunniapääkonsuli. Asia vahvistettiin molemmista maista saaduin lausunnoin. ”Kun herra Savio ei ole liikkeensä toimeenpaneva johtaja, Intian ulkoministeriö alkuaan oli epätietoinen siitä, olisiko hänet nimitettävä pääkonsuliksi vai vain konsuliksi. Päätöksen oli kuitenkin ratkaissut hra Savion ansioituminen Intian hyväksi Suomalaiset Intian Ystävät nimisen yhdistyksen puheenjohtajana.”


title: Juho Savio

text: Juho Saviolla oli kaksi veljeä, Joel (k.1943) ja Pauli Savio sekä sisar Salli Savio (k.1996). Ekonomi Veli-Juhani Savio oli Joel Savion poika.


title: Juho Savio

text: Juho Savion keskeinen kirjallinen tuotanto:


title: Kissanruoka

text: Kissanruoka on kissoille suositeltavaa ruokaa.


title: Kissanruoka

text: Kissat eivät kaikkien mielestä tarvitse lainkaan kaupallista, eläinruokavalmistajien tuottamaa kuivamuonaa. Voi olla kuitenkin hyvä totuttaa kissa pentuvaiheessa erilaisiin ruokiin. Jos kissa tuntee pentuajaltaan myös kuiva- ja tölkkiruuan, suostuu se helpommin syömään näitä täysikasvuisenakin, mikäli tällaiseen tulee tarve esimerkiksi eläinlääkinnällisestä syystä.


title: Kissanruoka

text: Kaupallinen kissanruoka on periaatteessa tarkoitettu kissoille, joten sen vitamiinit ja hivenaineet eivät sovellu välttämättä kaikille petoeläimille, kuten koirille. Mutta kaikkiruokaiset eläimet kuten rotat ja siilit voivat syödä kissanruokaa.


title: Royal Victorian Order

text: Royal Victorian Order on brittiläinen kunniaritarikunta, jonka kuningatar Viktoria perusti vuonna 1898.


title: Royal Victorian Order

text: Ritarin arvoja myönnetään miehille ja naisille, jotka ovat tehneet kuningasperheelle henkilökohtaisia palveluksia.


title: Royal Victorian Order

text:
Kunniamerkin saajat voidaan jakaa viiteen luokkaan:
Suomalaisista ritarikunnan kunniamerkki "Knight Commander of the Royal Victorian Order" (KCVO) myönnettiin vuonna 1934 silloiselle Suomen Pankin pääjohtajalle Risto Rytille.


title: FV105 Sultan

text: FV105 Sultan on brittiläinen panssarivaunu, jota on käytetty komentovaununa. Sen panssarointi on alumiininen. FV105 kuuluu kokonaiseen Alvis Vickersin tekemään vaunuperheeseen, jonka ensimmäinen malli oli FV101 Scorpion. Vaunutyypissä on niin kutsuttu NBC-suojaus joukkotuhoaseita vastaan. Vaunun aseistuksena toimii 1x 7,62 mm konekivääri.


title: FV105 Sultan

text: Radiotila, työskentelytila sekä karttapöytä sijaitsevat miehitykseltään kolmihenkisen vaunun takaosassa. Varsinkin luukut suljettuina (NBC-tilassa), oli ahdas vaunutila jokseenkin hankalalta tuntuva työtila taistelua johtaville upseereille. Matkapahoinvointi oli tällaisessa työskentelytilassa hyvin yleinen vaiva.


title: Gerhard Sohlberg

text: Bruno Gerhard Sohlberg (24. syyskuuta 1862 Pohja – 10. syyskuuta 1923 Villarrica, Paraguay) oli suomalainen arkkitehti.


title: Gerhard Sohlberg

text: Sohlbergin isä oli Pohjan kirkkoherrana toiminut Herman Fredrik Sohlberg. Hänellä oli kymmenen sisarusta, joista tunnettuja ovat vuorineuvos Seth Sohlberg ja kansanedustaja Hedvig Sohlberg. Sohlberg avioitui vuonna 1895 Tukholmassa haminalaisen Rachel Kuschakin kanssa. Perheeseen syntyi Paraguayssa kolme lasta.


title: Gerhard Sohlberg

text: Tammisaaressa koulunsa käynyt Sohlberg opiskeli myöhemmin Turun teknillisessä reaalikoulussa. Valmistuttuaan hän toimi aluksi arkkitehtina Viipurissa ja sen jälkeen 1895–1902 Paraguayn pääkaupungissa Asunciónissa. Vuodesta 1902 lähtien Sohlberg vaikutti jälleen Viipurissa kahdentoista vuoden ajan, kunnes muutti vuonna 1914 takaisin Etelä-Amerikkaan ja työskenteli kaupunginarkkitehtina Paraguayn Villaricassa. Sohlbergin elämästä ja urasta ei tiedetä paljoakaan, esimerkiksi hänet myöhemmät vaiheensa Etelä-Amerikassa ovat Suomessa tuntemattomat.


title: Gerhard Sohlberg

text: Suomessa Sohlberg suunnitteli lukuisia asuin- ja liikerakennuksia eri puolille Viipuria sekä laati muun muassa Viipurin synagogan ensimmäiset piirustukset. Viipurin lisäksi hän suunnitteli rakennuksia ainakin Sortavalaan.


title: Iniö (saari)

text: Iniö on saari Paraisilla. Se oli Iniön kunnan pääsaari. Saaren pinta-ala on 7,4 neliökilometriä ja sillä asuu ympärivuotisesti 108 asukasta, mikä on miltei puolet Iniön väestöstä. Saarella on kaksi kylää Söderby ja Norrby, joista jälkimmäinen on Iniön kirkonkylä.


title: Iniö (saari)

text: Iniöstä on tehty pronssi- ja rautakausien aikaisia löytöjä. Pysyvä asutus on tullut saarelle viimeistään ruotsalaisten uudisasukkaiden myötä varhaiskeskiajalla. Saarella on edelleen kattavasti palveluita. Iniöllä toimivat peruskoulu, päiväkoti, terveysasema, vanhainkoti, kirjasto ja kunnan aluekonttori.


title: Iniö (saari)

text: Saaren asutus on keskittynyt pohjoisosan Norrbyhyn ja eteläosan Söderbyhyn. Iniön länsirannalla on Dalenin satama ja pohjoisrannalla Skagenin satama. Saaren tasaiset alueet on pääosin muutettu viljelyalaksi. Iniön kalliomäistä korkeimmalle nousee 39,6 metrin korkuinen Kasberget. Saaresta kulkee Houtskariin yhteysalus M/S Antonia sekä Iniön lähisaaristoon ja Brändöhön yhteysalus M/S Satava. Iniö on yhteydessä naapurisaariin Keistiön ja Skagenin losseilla.


title: Keit Pentus-Rosimannus

text: Keit Pentus-Rosimannus (s. 3. maaliskuuta 1976 Tallinna) on virolainen reformipuolueen poliitikko, joka toimi marraskuusta 2014 heinäkuuhun 2015 maansa ulkoministerinä.


title: Keit Pentus-Rosimannus

text: Vuosina 2011–2014 Pentus-Rosimannus oli Taavi Rõivasin johtaman hallituksen ympäristöministeri. Hän siirtyi ulkoministeriksi Urmas Paetin siirryttyä Euroopan parlamenttiin. 1. heinäkuuta 2015 Pentus-Rosimannus ilmoitti eroavansa ministerin tehtävästä perheyritykseen liittyvien epäselvyyksien vuoksi.


title: Keit Pentus-Rosimannus

text: Reformipuolueen jäseneksi Pentus-Rosimannus liittyi vuonna 1998. Hän oli ollut vuonna 1997 mukana perustamassa nuorten poliitikkojen klubia, josta kasvoi myöhemmin Reformipuolueen nuoriso-osasto. Viron parlamenttiin Pentus-Rosimannus valittiin vuoden 2007 vaaleissa.


title: Keit Pentus-Rosimannus

text: Pentus-Rosimannuksen veli Sten Pentus on moottoriurheilija.


title: Keit Pentus-Rosimannus

text: 10. elokuuta 2014 hän meni naimisiin Rain Rosimannusin kanssa.


title: Promised Land (Elvis Presleyn albumi)

text: Promised Land on Elvis Presleyn tammikuussa 1975 julkaistu studioalbumi, jonka kappaleet ovat alkujaan muun muassa Chuck Berryn, Waylon Jenningsin ja Larry Gatlinin tuotantoa. Levyn hittejä olivat kappaleet ”Promised Land” ja ”If You Talk in Your Sleep”, jotka molemmat nousivat Billboard Hot 100 -listan top 20:een. Itse albumi ylsi Billboardin albumilistan sijalle 47, sekä country-listan kärkeen.


title: Promised Land (Elvis Presleyn albumi)

text:
A-puoli
B-puoli


title: Punaisenlähteentori

text: Punaisenlähteentori (, "Punainen tori") on Viipurissa sijaitseva aukio. Se oli aikoinaan kaupungin suurin ja vilkkain tori, mutta nykyään sillä järjestetään tilaisuuksia vain erilaisten juhlapäivien yhteydessä. Torin pohjoislaidalla on vuonna 1957 pystytetty Leninin patsas, jonka on tehnyt kuvanveistäjä Shota Mikotadze.


title: Punaisenlähteentori

text: Punaisenlähteentori syntyi Repolan kaupunginosaan 1860-luvun jälkeen, kun sen pohjoisnurkkaan ulottunutta Salakkalahtea alettiin täyttämään. Nimensä se sai tulevan torialueen nurkassa sijainneesta yleisestä kaivosta, jota kutsuttiin Punaiseksi lähteeksi sen suojarakennelman punamultavärityksen vuoksi. Alueen läpi virtasi myös Pantsarlahden suunnasta tullut pieni puro. Ensimmäiset puurakennukset valmistuivat torin reunoille 1870-luvun lopulla ja nykyisen muotonsa se sai 1880-luvun asemakaavassa. Samalla myös ympäristössä sijainneet vanhat puurakennukset purettiin. Ensimmäinen kivirakennus oli Punaisenlähteentorin apteekki, joka valmistui Torkkelin- ja Vaasankatujen kulmaan vuonna 1887. Viipurin kirjasto toimi Punaisenlähteentorin varrella 1890-luvun puolivälistä aina uuden kirjastotalon vihkimiseen 1935 saakka.


title: Punaisenlähteentori

text: Torilla myivät tuotteitaan lähinnä maaseudulta tulleet kauppiaat. Elintarvikkeita lukuun ottamatta kaiken muun tavaran myynti oli sallittua. Punaisenlähteentorilla oli paljon rihkama- ja kangaskauppiaita sekä erilaisten tarve-esineiden myyjiä. Myös eläimiä, kuten porsaita ja lampaita, oli kaupan. Keväisin ja syksyisin torilla pidettiin suuret markkinat, jotka keräsivät väkeä ympäri Karjalan kannasta. Torin pohjoislaidassa sijaitsi vaakahuone, joka oli tarkoitus purkaa jo 1940. Lopulta se säilyi myös Neuvostoliiton aikana aina joulukuuhun 1957 saakka, jolloin rakennuksen tilalle pystytettiin Lenin-patsas.


title: Punaisenlähteentori

text: Punaisenlähteentori on etelälaidan Torkkelinpuistoa lukuun ottamatta kolmelta suunnalta rakennusten ympäröimä. Torin pohjoispuolella Severnaja ulitsan (ent. Pohjolankatu) varrella on arkkitehti Jalmari Lankisen suunnittelema Viipurin maalaiskunnan talo, joka valmistui vuonna 1932. Se oli alun perin Viipurin maalaiskunnan hallinto- ja virastotalo, jossa sijaitsivat muun muassa kunnanhallituksen kokoustilat, käräjien istuntosali sekä Viipurin maaseurakunnan kirkkoherranvirasto. Lisäksi rakennuksessa toimi vuokralla useita liikeyrityksiä, ravintola ja yksityinen sairaala. Torin itälaidalla on Brynolf Blomqvistin piirtämä niin sanottu Anniskeluyhtiön rakennus, joka valmistui 1890. Viipurin kirjasto toimi talossa vuodet 1898–1935 ja Viipurin siirryttyä Neuvostoliitolle, oli tiloissa vuonna 1949 avattu pioneerien kerhotalo. Myös Viipurin kaupunginteatteri on toiminut rakennuksessa lyhyen aikaa.


title: Punaisenlähteentori

text: Vuonna 1888 valmistui Vaasan- ja Torkkelinkatujen (nyk. Prospekt Suvorova ja Prospekt Lenina) kulmaan arkkitehti Fredrik Thesleffin suunnittelema kolmekerroksinen uusrenessanssityylinen asuin- ja liikerakennus, joka on edelleen alkuperäisessä käytössään apteekkina. Muita merkittäviä rakennuksia Punaisenlähteentorilla ovat Paavo Uotilan suunnittelemat kauppias Moskvinin talo (1907) ja Viljelyksen talo (1928), Allan Schulmanin ja Emil Gustafssonin suunnittelema Arinan talo (1903) sekä Oiva Kallion asuin- ja liiketalo Punaisenlähteenkadun (nyk. Ulitsa Ushakova) varrella (1937). Kallion suunnittelemassa rakennuksessa toimi Neuvostoliiton aikana vuodesta 1947 lähtien kulttuurikeskus, jossa järjestettiin teatteri-, elokuva- ja musiikkiesityksiä sekä muun muassa erilaisia luentoja. Sen vieressä on Punaisenlähteentorin ainoa 2000-luvulla valmistunut moderni liikerakennus.


title: Moldovan valtionyliopisto

text: Moldovan valtionyliopisto () on Moldovan pääkaupungissa Chișinăussa toimiva klassinen yliopisto. Yliopisto perustettiin 1. lokakuuta 1946 alkujaan nimellä Chișinăun valtionyliopisto. Yliopistossa oli alkuvaiheessa 5 tiedekuntaa ja 12 ainelaitosta. Opetusta koordinoitiin vuosina 1946-1988 Moskovasta, Neuvostoliiton pääkaupungista. Jo ennen Moldovan itsenäistymistä 1991 yliopisto nimettiin Moldovan valtionyliopistoksi 19. tammikuuta 1990.